
Bevezetés

Martfű város településfejlesztési koncepciója, a 314/2012. (XI. 8.) Korm. rendelet „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” alapján készül. 

Martfű településfejlesztési koncepciója egy hosszú távra szóló dokumentum, amely kijelöli a település elérendő jövőképét a társadalmi, gazdasági, táji, természeti és épített környezetre vonatkozóan. A koncepció meghatározza a település átfogó fejlesztését szolgáló célkitűzéseket, az azokhoz kapcsolódó részcélokat. Továbbá a koncepció meghatározza a településfejlesztés alapelveit. A 2014 - 2020-as európai uniós tervezési időszakra való felkészülésben fontos szerepe van a megfelelő módon előkészített, megalapozott településfejlesztési terveknek, így a településfejlesztési koncepciónak.

Martfű város településfejlesztési koncepciójának készítéséhez felhasználásra került a 2013. évben jóváhagyott integrált városfejlesztési stratégia, továbbá a megyei területfejlesztési koncepció.

A településfejlesztési koncepció kidolgozását egy részletes megalapozó vizsgálat (helyzetfeltárás, helyzetelemzés, helyzetértékelés) előzi meg. A koncepcióban kijelölt fejlesztési irányok a megalapozó vizsgálatban feltárt adottságok és a hosszú távon elérni kívánt állapot közötti utat jelölik ki. 

A településfejlesztési koncepció egyeztetése és elfogadása a 314/2012. (XI. 8.) Korm. rendelet, valamint Martfű Város Önkormányzata Partnerségi egyeztetési szabályzata alapján történik.
Martfű Város önkormányzata a partnerségi egyeztetés alapján a  településrendezési terv keretein belül készülő településfejlesztési koncepció társadalmasítása érdekében a helyben telephellyel rendelkező nagyobb vállalkozókat, gazdasági társaságokat közvetlen megkeresés útján levélben értesítette a készülő koncepcióról és a fejlesztési koncepcióval kapcsolatos egyeztető fórumra meghívta. Az egyeztetésen elhangzottak jegyzőkönyvben rögzítésre kerültek és jelen településfejlesztési koncepcióba tartalmazza azokat. A település fejlesztési elképzelései többször egyeztetésre kerültek a Műszaki Iroda munkatársaival és a városi főépítésszel.
1.
JÖVŐKÉP

1.1.
A település jövőképe a társadalmi, gazdasági, táji, természeti és épített környezetre vonatkozóan
2030-ra Martfű népességstagnálása megáll, sőt újra növekedésnek indul, amely két forrásból táplálkozik. Egyrészt az új munkahelyeknek köszönhetően nő a településre beköltözők száma, másrészt a gyermekvállalási hajlandóság a stabil anyagi és jó életkörülményeknek köszönhetően növekszik. A város fiatalodik, mivel egyre több fiatalnak tud karrier lehetőséget biztosítani. Martfű optimális helyszínt kínál a munkavállaláshoz és a családalapításhoz. A város új lakóterületekkel bővül.
2030-ra a megyeszékhely mellett, a szolnoki járás gazdasági és foglalkoztatási pólusa marad, Jász-Nagykun-Szolnok megye egyik ipari központja, amely jelentős szerepet lát el a megye foglalkoztatásában. Vállalkozóbarát szolgáltatásokat és korszerű, környezetbarát üzleti infrastruktúrát nyújt a betelepülő nagy vállalatoknak, befektetőknek és a helyi kis- és középvállalkozásoknak. A város gazdaságában erősödik a specializáció, amely három területre koncentrálódik: a cipőipar, az élelmiszeripar és a turizmus. Martfű településen a cipőipar megtalálja újra a helyét egy nemzetközi termelési struktúrában és újra a cipőgyártás egyik Magyarországi centruma lesz. A Tisza Ipartelepen működő cipőipari vállalkozások erős klaszterbe szerveződnek, megteremtődnek a stabil alapjai egy innováció orientált gyártási folyamatnak, amely javítja a martfűi cipőgyártás versenyképességét. Az önkormányzat professzionális városmarketing rendszerébe integrálódva intenzív befektetés-ösztönzési politikát folytat, melynek eredményeként benépesül a település déli iparterülete. Bővül az északi iparterület területe és kapacitása, új nagy foglalkoztató multinacionális befektetők települnek be elsősorban a növényi olajgyártás és a sörgyártás területéről. A piacorientált sörgyártás előtérbe helyezi a trendeket, így gyümölcsfeldolgozóval, mint kiegészítő létesítménnyel bővül a sörgyár, mely a környező települések gyümölcs termesztésére is kedvező hatással bír. A településen működő nagy vállalatok társadalmi felelősségvállalása továbbra is erős marad. Martfű a meglévő gyógy- és termál turisztikai potenciáljára építve gyógyhellyé minősül, és az Alföld egyik versenyképes egészségturisztikai desztinációjává és rekreációs centrumává válik, amelyet magas vendégforgalom és minőségi szolgáltatások, továbbá gyógyászati részlegek jellemeznek. 

A város és mikrotérségének lakossága számára minőségi és ügyfélbarát közszolgáltatásokat nyújt, a város erős közszolgáltatói profillal rendelkezik elsősorban az alap és középszintű közoktatás, alapszintű egészségügyi közszolgáltatások, közművelődés és szociális szolgáltatások terén. A megújuló közszolgáltatásokban fontos szerepet játszanak a megújuló energiák. A megújuló energiák terén tovább folytatódnak az intézmények energetikai korszerűsítései, mely egy olcsóbb, fenntarthatóbb közszolgáltatási struktúrának alapját jelentik Martfű számára. Martfű közismert lesz környezettudatosságáról, az önkormányzat, a vállalkozások és a lakosság egyaránt elkötelezettek ebben a tekintetben, a helyi közösség értékrendjében ez fontos szerepet kap. Az energetikai racionalizálás eredményeként az összes közintézmény, az ipari területek és a gazdasági szolgáltatók egységen megújuló energiákkal működnek, a lakótelepek energiaszükséglete jelentősen csökken. Ezzel Martfű 2030-ra Jász-Nagykun-Szolnok megye egyik legzöldebb, modern kisvárosa lesz. 

Martfű városrészei a fizikai és műszaki regeneráció mellett gazdaságilag és társadalmilag is megújultak. A város lakókörnyezetei megújulnak. Martfű ki tudja elégíteni azokat a letelepedési, lakásszükségleti igényeket, amelyet a településen munkát vállaló foglalkoztatottak igényelnek és amely a prognosztizált népességszám növekedésből adódik. A település kertvárosai és lakótelepei kedvező életfeltételeket kínálnak. A lakóterületek száma jelentős mértékben növekszik. A biztonságos lakótelepek rendezett zöldfelületekkel, széleskörű lakókörnyezeti szolgáltatásokkal rendelkeznek. Szolidaritáson alapuló lakáspolitikát folytat Martfű Város Önkormányzata, melynek eredményeként sikeres bérlakás programjának köszönhetően, kedvező életkörülményeket tud biztosítani a nehéz helyzetbe jutott polgárokon, illetve a településen munkát vállaló foglalkoztatottaknak lakást tud biztosítani. A városi lakáspolitika alkalmazkodik a piac munkaerő szükségletéhez és lakásokat, lakótelkeket tud biztosítani a településen munkát vállalók számára. A társasházak energetikai fejlesztését az önkormányzat aktívan támogatja és segíti, melynek hatására a lakásfenntartás olcsóbbá válik. A szegregátumok felszámolása megtörténik és eltűnnek a szegregációval veszélyeztetett területek. 
A város szerkezete optimalizálódik. A városközpont funkciói bővülnek, a lakossági igényeket kielégítő kereskedelmi szolgáltatások és a közszolgáltatások egyaránt itt koncentrálódnak, ezzel a városmag területe növekszik. A városkép minőségi javuláson megy keresztül. 

A város a gazdaság és a lakosság igényeit kiszolgáló közlekedési rendszerrel rendelkezik, amelyben kiemelt helye van a környezetbarát közlekedési eszközöknek. A város és mikrotérsége minőségi közösségi közlekedéssel rendelkezik, amelynek fontos szerepe van a vállalkozások munkaerő szükségletének biztosításában. A biztonságos kerékpáros közlekedés feltételei az egész város területén adottak, de kiépültek a hivatásforgalmú kerékpáros hálózatok a mikrotérségben. 

A város lakossága elégedett, a szociális kohézió erős, melynek a társadalmi önszerveződések továbbra is mértékadói. A várost tudatos, összetartó és marasztaló közösségek alkotják. Összességében 2030-ra Martfű az élhető és élő szép, vonzó, lendületesen fejlődő ipari kisváros.

A település jövőképe:

· Térségi szerepkör szempontjából:

A település térségi kapcsolatok szempontjából a 442. jelű országos főúttal Szolnok térségi centrumához kapcsolódik, továbbá Kunszentmártonon keresztül Szeged megközelíthető, illetve a 44. számú főközlekedési út a Kecskemét - Békéscsaba tengelyhez biztosít kapcsolatot. Meghatározó a 4633 jelű Martfű - Tiszaföldvár, a 4627 jelű Martfű - (Mezőhék) - Öcsöd, és a 4629 jelű Martfű - (Kengyel ) Törökszentmiklós országos mellékút, mely utóbbi kapcsolatot biztosít Törökszentmiklóson keresztül Debrecen irányában.  A térségi kapcsolat a közlekedés, a gazdaság, az oktatás és az egészségügy szempontjából lényeges. Közlekedés szempontjából a közúti közlekedésen túl Martfű közvetlen vasúti kapcsolattal rendelkezik a Szolnok - Szentes nem villamosított vasútvonal révén. A személyszállításon túl kiépített iparvágányok találhatók a településen, melyek közül az északi ipartelep vasúti iparvágánya használatban van. Gazdaság szempontjából a Szolnok- Törökszentmiklós - Martfű gazdasági centrum része, mint iparváros a környékről bejáróknak biztosít munkalehetőséget, a Martfűről eljárók pedig jellemzően Szolnok, vagy Törökszentmiklós településen dolgoznak. Oktatás tekintetében a szolnoki középfokú oktatási intézmények  meghatározóak, továbbá az egészségügyi középfokú ellátás (szakorvosi ellátás és kórházi ellátás) is Szolnok egészségügyi intézményeivel megoldott, mely a térségi szerepkörök jövőbeni szempontjából is ez irányba fejlődik. Közigazgatásilag a helyben rendelkezésre álló intézményeken kívül a Szolnok Járási intézmények biztosítják a hatósági feladatok egy részét. A közelmúltban átalakított közigazgatási rendszer tovább fejlődik és a későbbiekben méginkább a járási hivatalok látják el a járás településeinek közigazgatási feladatait. 

Térségi szerepkör szempontjából a környező településekkel történő együttműködés továbbépítése, a hagyományokkal rendelkező gazdasági kapcsolatokon túl még nagyobb  turisztikai együttműködés a cél. Mindez megvalósulhat a turisztikai attrakciók kiegészítése, a turisztikai kínálat színesebbé tétele, a kulturális együttműködés, a szomszédos településekkel közös rendezvénysorozatok szervezése, a többhelyszínes, többnapos kulturális események szervezése révén. 

· Gazdaság szempontjából:

Martfű Jász-Nagykun-Szolnok megye egyik ipari központja, amely jelentős szerepet lát el a megye foglalkoztatásában, elsősorban a környékbeli településeken élőknek biztosít munkaerő foglalkoztatást a nagyobb ipari üzemek révén. A település három nagy ipari foglalkoztatója, a belterületi ipartelepen lévő cipőgyár, az északi ipartelepen lévő sörgyár és a növényolajgyár. A több évtizedes múlttal rendelkező ipari üzemek, fejlesztési elképzeléseik révén újabb munkaerő foglalkoztatást, valamint a piaci igényeknek megfelelő technológiai fejlesztést irányoznak elő. A település vállalkozóbarát szolgáltatásokat és korszerű, környezetbarát üzleti infrastruktúrát nyújt a betelepülő nagy vállalatoknak, befektetőknek és a helyi kis és középvállalkozásoknak. 
· Társadalmi szempontból:

A település célja a stagnáló lakosságszám megtartása, továbbá a népességnövelés mely elsődlegesen  a születések számának növelését és a bevándorlás elősegítését jelenti. Mindez elérhető a gazdaság fejlesztésével melyhez párosul az új munkahelyek teremtése, valamint vonzó települési környezettel és szociálpolitikai kedvezményekkel. A helyben maradást a szociális védőháló is erősítheti a családgondozással, az idősek megfelelő ellátásával, továbbá a felnövekvő nemzedék megfelelő oktatási intézményekben történő elhelyezésével. A rendezett, kulturált településkép, fejlődő településközponttal, újabb nívós, rendezett lakóterületekkel is hozzájárulhat a  település fejlesztéséhez, a népességmegtartáshoz. 
· Táji, természeti szempontból:

Martfű legnagyobb természeti értéke a Tisza folyó és a folyót körülölelő természet, melynek védett növény és állatvilága megőrzését hosszútávon biztosítani kell. A Tisza - parti körtöltésen a természetbarát turizmus számára kerékpár és gyalogutat kell kiépíteni, amely közelebb hozza a természetet. Lehetőség szerint meg kell ismertetni a védett állat és növényfajokat és a természetközeli turizmust is támogatni kell. Fel kell készülni a klímaváltozás hatásainak megakadályozására, ennek érdekében vissza kell szorítani a gépjármű használatot, és a fűtés környezetkímélő módjait kell választani.

· Épített környezeti szempontból:


A település védett helyi művi értékekkel rendelkezik, mely értékek értékőrző 
felújítása, bemutatása a cél. Kiemelten fontos a települési arculat 
megőrzése, az egyes 
településképi szempontból jelentős intézmények megújítása, ugyanakkor fontos a 
Tisza - parti sétány és kerékpárút megvalósítása, a közparkok állandó fenntartása. 
Környezeti szempontból megvalósítandó a 
település építészeti és infrastrukturális 
felújítása, korszerűsítése.

1.2.
A település jövőképe a térségi szerepére vonatkozóan
Martfű város JNK. Szolnok megyében, a megyeszékhelytől délkeletre, mintegy 16 km-re található. A környezettel lévő kapcsolatot a 442. számú Szolnok - Kunszentmárton országos főút, valamint a 4633 jelű Martfű - Tiszaföldvár, a 4627 jelű Martfű - (Mezőhék) - Öcsöd, és a 4629 jelű Martfű - (Kengyel ) Törökszentmiklós országos mellékút biztosítja. 

Martfű és környezete (Forrás: Google Maps)

A település igazgatási területének a szomszédai:

· Északon: Rákócziújfalu

· Nyugaton, Észak - Nyugaton: Vezseny

· Délen, Dél - Nyugaton: Tiszaföldvár

· Keleten: Mezőhék, Kengyel

Martfűt érinti a Szolnok- Szentes nem villamosított vasútvonal, melyhez kapcsolódnak az iparvágányok.
A térségi kapcsolatokban a jövőben közvetlen változás nem következik be. A térségre hatással lehet a 4-es főút autóúttá történő fejlesztése, valamint az M44 gyorsforgalmi út megépítése.
A település jövőképe a megyei fejlesztési dokumentumokkal összhangban áll. 
A 75/2014. (VIII.29.) számú Közgyűlési határozat hagyta jóvá Jász - Nagykun - Szolnok Megyei Területfejlesztési Program 2014 - 2020 dokumentumot. A Területfejlesztési program első prioritása a gazdaságfejlesztés, melyen belül Martfűt érinti az 1.1. Üzleti környezet fejlesztése intézkedés és az 1.1.1. Szolnok - Törökszentmiklós - Martfű térsége gazdasági súlyának növelése beavatkozás.

Területi célok és kijelölésük indokoltsága Jász-Nagykun-Szolnok megye Alföldön belüli sajátos elhelyezkedéséből, sokoldalú, de kitüntetett irányoktól mentes kapcsolatrendszeréből, területének megosztottságából és egyes térségeinek markánsan eltérő identitásából és fejlődési folyamataiból adódóan a Koncepció bár 2030-ra közös célt irányoz elő a megye egésze számára, azonban a megye öt különböző térsége számára külön területi célokat jelölt ki. Ezen öt területi cél (és négy specifikus cél) vezet a 2030-ra felvázolt jövőképhez: A mainál ellenállóbb, az egyre összetettebbé és kiszámíthatatlanabbá váló kihívásokhoz rugalmasan alkalmazkodni képes új egyensúlyi helyzetek kialakulásához, melynek révén a megyében élők életminősége, képzettségi szintje, önbizalma, a társadalom tagjainak egymásba és a jövőbe vetett bizalma markánsan javul. 

Területi célok:
T1. Szolnok nagyváros-térség pozíciója megerősödik a Bécs – Budapest - Belgrád fejlődési tengely és a Tisza-völgy térrendszereiben Szolnok nagyváros-térsége megyén belüli és szomszédos megyékhez, illetve Budapesthez való kapcsolódásával erősödik a város makrotérségi szerepköre, elsősorban az elérhetőség javításán keresztül. Szolnok ez által betölti „csapágyváros” szerepét a térségben, így Kecskeméttel közösen a Tisza pólusvárosa lesz. Szolnok kormányzati, oktatási, kulturális és egészségügyi, valamint kísérleti és K+F központként funkcionál térsége számára (FVT), a Szolnok – Törökszentmiklós – Martfű háromszög országos szintű kisközponttá válik. Szolnokon indul el az alkalmazkodó integrált vízgazdálkodás oktatása a Tisza-térségében. 

T2. Az ipari agglomeráció városiasságának erősítése és a gazdaság diverzifikációja a Jászságban A Jászság élhetőségének és elérhetőségének javítása révén vonzó környezetet jelent a lakosság számára, különösen a város-vidék kapcsolatrendszer kiépítésén keresztül. A gazdaság ágazati és szerkezeti diverzifikációja hatására a KKV-szektor hálózatosodásával, nagyvállalatokhoz történő kapcsolódásával a térség vonzóvá válik a befektetők számára. 

T3. Városhálózati szerepek és város-vidék kapcsolat megújítása a tiszántúli mezővárosi térségben A tiszántúli mezővárosi térség megyehatáron is átnyúló, diverzifikálódó, egymással kooperáló hálózattá alakul, valamint kapcsolódása Szolnokhoz erősödik. A Karcag – Kunmadaras – Tiszafüred vonal zöldgazdasági térséggé, illetve Karcag felsőfokú oktatási-képzési és a mezőgazdasági K+F központtá fejlődik. A mezővárosi örökség megismertetése, turisztikai szempontú hasznosítása színesíti a térség kínálatát. A Tisza vízrendszere a térség fő turisztikai szervezőerejévé válik, a meglévő termálfürdőkre épülő turisztikai kínálat minőségi szolgáltatásokkal bővül, illetve a térség életminőségének összehangolt javulását is szolgálja.
T4. Tiszazug és Körös mente pozíciójának és önfenntartó képességének javítása A térség települései együttműködésen alapuló településhálózatot alakítanak az elérhetőség javuló lehetőségein keresztül. A Tisza, mint ökosztráda jelenik meg a térségben, mely a szabad vállalkozási zónákkal kiegészülve biztosítja a kistelepülések felzárkózását. Komplex tájgazdálkodási együttműködések alakulnak ki Tiszaföldvár-Tiszakécske várospár, illetve Nagyrév, Tiszainoka, Cibakháza térségében. A tanyák fejlődési pályára állnak Békés megyei kapcsolataik további erősítésével, míg a Körös mentén közös turisztikai összefogás valósul meg. Mezőtúr iskolavárosi és térszervező, elosztó szerepe megerősödik és várostérségét összekapcsolja a szomszédos nagyvárosokkal. 

T5. Tisza menti „ökosztráda” alrendszereinek kiépítése A Tisza mentén komplex természeti-társadalmi- infrastrukturális-gazdasági viszonyrendszer jön létre, melyre felfűződnek a térség települései és a központi szerepkörű pólusai. Az ártéri tájgazdálkodás térségspecifikus, sajátos kezelésű területe alakul ki. A Tisza-menti kisváros-párok válnak a helyi fejlesztések motorjává, szervesen kapcsolják magukhoz a környező kistelepüléseket, akikkel kölcsönhatásban élnek.
Stratégiai specifikus célok :
S1. A lakosság képzettségi szintjének és egészségi állapotának javítása.

A lakosság képzettségi szintje jelentősen javul, a megyei koordináció megteremti a keresletre reagáló kínálat összhangját. Az integrált szemlélet és megfelelő szaktudás mellett idegen nyelvi és informatikai kompetenciákkal rendelkező lakosság megfelelően támogatja a megyei gazdaság diverzifikációját. Vízgazdálkodáshoz és komplex tájhasználathoz kapcsolódóan növekszik a vízgazdálkodásban, tájgazdálkodásban, környezettudatos gazdálkodásban jártas szakemberek száma. A lakosság egészségi állapota javuló tendenciát mutat az egészségfejlesztés, egészségtudatos életmódra nevelés, az ellátás színvonalának és elérhetőségének javítása eredményeként. 

S2. Az agrárvertikum versenyképességének, tájfenntartó- és foglalkoztatási potenciáljának növelése.

A hagyományokon alapuló agrárvertikum a hozzá kapcsolódó feldolgozóiparral együttműködve jelentősen erősíti hazai és nemzetközi pozícióit, versenyképessége növekedésnek indul az agrárgazdálkodás folyamatos fejlesztése révén, melynek hatására vonzó tényezővé válik a befektetők számára. A klímaváltozás negatív hatásaira választ adó beavatkozások (árvíz-, belvíz- és aszály kockázat) az agrárium termelékenységét erősítik, mely a megújuló energetikai beruházásokkal kiegészülve jelentős jövedelemtermelést, illetve a pozíciók stabilitását eredményezi. 

S3. Leszakadó társadalmi csoportok életminőségének és esélyegyenlőségének javítása.

A támogató intézményrendszer infrastrukturális feltételeinek, stabil finanszírozásának megteremtése a leszakadó, munkamegosztásból kikerült, ezért hátrányos helyzetű és sérülékeny társadalmi csoportok munkaerőpiachoz, alapvető szolgáltatásokhoz (oktatáshoz, kulturális szolgáltatásokhoz, szociális ellátáshoz) való hozzáférését szolgálja. A végrehajtásban érintett foglalkoztatási csoportok tevékenysége hozzájárul a szegregátumokban élő csoportok társadalmi integrációjának megvalósításához, illetve az elöregedő térségek demográfiai viszonyainak konszolidációjához. 

S4. A társadalom és a gazdaság megújulását, a táj konszolidációját hátráltató infrastrukturális hiányosságok felszámolása.

 A tudásalapú társadalom infokommunikációs kompetenciáinak és a hozzáférés feltételeinek megteremtése elősegíti a társadalom és a gazdaság megújulását. Az európai uniós elvárásoknak megfelelően rendeződik a felszíni és felszín alatti víztestek állapota a vízi közmű hálózatok korszerűsítésével és a hiányzó kapacitások kiépítésével. A táj terhelhetőségének megfelelő használat, annak teljesítőképességének és mozaikosságának növelése érdekében további tájhasználati beavatkozások mellett a klímaváltozás negatív hatásai is csökkennek. A közúti és vasúthálózati elérhetőség javítása hozzásegít a különböző célok kiteljesedéséhez.

Stratégiai  horizontális célok :
H1. Hálózat-társadalom kiépülése: 
Az önszerveződés és együttműködés erősítése, a társadalmi tőke növelése az együttműködés kultúrájának megteremtésével, a társadalmi kooperáció erősítésével a közösségépítés magasabb szintű szerveződések, hálózatok kialakulását eredményezi. A különböző programokban való társadalmi részvétel nemcsak az egyéni és közösségi érdekérvényesítés színtere lesz, hanem a partnerség építésével fontos visszacsatolás a döntéshozók felé, mellyel az egyes megoldások integrált módon, specifikusan valósulhatnak meg. A társadalom összefogása támogatja a gazdasági és társadalmi programok lebonyolítását, ahol az önkéntesség szerepe kiemelt jelentőséggel bír, hosszú távú hatást eredményezve a társadalmi tőke újratermelődésében. 

H2. Hozzájárulás az országos megújuló energiahasznosítási arány és energiahatékonyság növeléséhez.

Jelentős megújuló energiapotenciáljának (geotermikus-, nap- és biomassza) hasznosításával a megye jelentős mértékben hozzájárul az országos vállalások teljesítéséhez. Az energiahatékonysági akciók megtakarítást eredményeznek, emelik a lakosság életszínvonalát és csökkentik a vállalkozások és települések költségeit, valamint az építőipar fellendítésében is közreműködnek. A klímaváltozás kockázataira való felkészülés jegyében hosszú távon a tudatformálás megkerülhetetlenné válik. 

H3. Előrelépés a komplex társadalmi, gazdasági, környezeti fenntarthatóság terén, szervezeti intézményi feltételek javítása. 
A környezeti, társadalmi és gazdasági fenntarthatóság komplex módon, integrált megközelítésben valósul meg, ahol a legkisebb rossz elvének érvényesülése garantálja az erőforrások takarékos és felelősségteljes felhasználását. A környezet állapotának javítása, illetve szinten tartása mellett a társadalom és a gazdaság állapotának javulása várható el a beavatkozás eredményeképpen, míg súlyos állapotromlás esetében kompenzáció segít a feltételek javításában. 

H4. A foglalkoztatás növelése a társadalom minden aktív korú szegmensében. 
Komplex, integrált módon megvalósuló foglakoztatási program a megye egészére vonatkozóan támogatja és felkarolja a munkahelyteremtésre és –megtartásra vonatkozó lehetőségeket. A tartós foglalkoztatás stabilitásának megteremtése minden területen prioritásként jelenik meg. A foglakoztatás szempontjából különösen fontos aktív korú népesség (20-64 éves korosztály) munkaerőpiaci helyzete dinamikusan javul, mely szinergiára épülve a megye versenyképessége és élhetősége is fokozatosan erősödik.
Gazdaságfejlesztés:
A prioritás Jász-Nagykun-Szolnok megye ipari-gazdasági-logisztikai potenciálját erősíti, melynek hatására a térség erőteljesebben kapcsolódik a Budapest nagyvárostérséghez. Elsősorban a meglévő, előző években kiépített ipari-gazdasági bázisokkal és infrastruktúrával, valamint termelési-szakmai hagyományokkal rendelkező foglalkoztatási központok (Szolnok-Törökszentmiklós - Martfű térsége, Jászság, Mezőtúr-Tiszazug) további megerősítése, üzleti környezetének és humánerőforrásának speciális, térségi igényekre szabott kialakítása valósul meg, így járulva hozzá a hatékonyabb és magasabb hozzáadott értékű termelés kialakításához, melyek hatásaként a térség bekapcsolódik a globális termelési rendszerbe, különösen a beszállítói hálózatok révén. A Szolnok-Kecskemét közötti együttműködés további erősítésével közös ipari agglomerációs zóna alakul ki, kihasználva a két város ún. „csapágyváros” szerepét. A prioritás keretében a kis- és középvállalkozások versenyképességének és gazdasági stabilitásának megteremtése áll a vállalkozások infrastrukturális, technológiai hátterének fejlesztésével. A képzési rendszer optimalizálása, a lakosság képzettségi szintjének emelése, modern kompetenciákkal való szélesítése a gyakorlóhelyek kialakításával és a hiányszakmákra fókuszáló képzések ösztönzésével növeli a foglalkoztatottságot.

Szolnok-Törökszentmiklós-Martfű térsége gazdasági súlyának növelése
A beavatkozás keretében Szolnok-Törökszentmiklós-Martfű és vonzáskörzetük gazdasági fejlődése a vállalkozások termelési infrastrukturális hátterének (ipari parkok, telephelyek) és technológiai bázisának javításán keresztül valósulhat meg. A fejlesztések kiemelt területeként jelenik meg a gépgyártás, vegyipar és a logisztika, melyek a megye legjelentősebb ágazatai. A vállalkozások eredményesebb piaci szereplését vállalati tanácsadói, marketing és brandképzési programok támogatják, melyek kiegészülnek a Szolnoki Főiskola ipari-gazdasági szereplők, vállalkozások igényeihez igazított speciális képzési programokkal. A dinamikus fejlődés hatására Szolnok, mint „csapágyváros” felfűződik a Budapesti metropolis térséghez és a nemzetközi piacokhoz, a Szolnok - Kecskemét együttműködés (vállalkozások közti együttműködések, közös termelési-, beszállítói- és logisztikai-, marketingláncok) keretében kiépül a közép-alföldi ipari agglomeráció. Törökszentmiklós esetében a város hagyományos ágazataira, illetve az ezen tradíciókra épülő ipari arculatra fókuszál (élelmiszeripar, mezőgazdasági gépgyártás, feldolgozóipar). A vállalkozások és a felsőoktatatási-kutatói szféra közti K+F és innovációs együttműködések szorosabbá válnak, a Szolnoki Főiskola képzési rendszerének megerősítésével az intézmény a térség szellemi tudásbázisává fejlődik, melyre építenek a gazdasági szereplők. A térségi üzleti környezet, a termelési infrastruktúra fejlesztése, valamint a vállalkozások sikeres piaci szereplését elősegítő magas minőségi szolgáltatások, vállalati együttműködések (különböző hálózatok, beszállítói láncok) erősítése közép- és hosszútávon a termelékenység és versenyképesség növekedését fokozva multiplikatív hatást fejt ki a beruházási kedvre, ezzel párhuzamosan a foglalkoztatás bővülését eredményezi.
A megyében működő vállalkozói szektor megerősödését hátráltatják a beszűkült piaci kapcsolataik, ismertségük hiánya. A termelési színvonal minőségbiztosítása, versenyképes menedzsment foglalkoztatása a beszállítói, illetve nemzetközi piaci bekapcsolódás egyik alapfeltétele. Ezen feltételek javítása érdekében szükséges a minőség- és vállalatirányítási rendszerek kiépítése. A piaci lehetőségek bővítése érdekében komplex befektetés ösztönzési programok megvalósítására kerül sor. A beavatkozás ennek érdekében támogatja a vállalkozás-fejlesztéssel és befektetés ösztönzéssel foglalkozó szervezetek tevékenységét, célzott programok megvalósítását (befektetés ösztönzés, vállalati arculattervezés, marketing tevékenység, vállalati alsó és magas szintű tanácsadás, innovációs szolgáltatások, szellemi tulajdonvédelem biztosítása) Jász-Nagykun-Szolnok megye gazdasági-ipari diverzitásának növelése, valamint a kapcsolatok bővítése érdekében. A beavatkozás támogatja továbbá a megyei vállalkozás- és befektetés ösztönzés eddigi módszereinek megújítását, az operatív intézményrendszer kiépítését, valamint kapcsolódásának biztosítását az országos vállalkozás- és befektetés ösztönzési szervezetek tevékenységéhez.
A beavatkozás a jelenlegi és várható gazdasági igényeknek megfelelő hiányszakmákra fókuszáló képzési struktúra kialakítását ösztönzi, mely a megyei gazdaság versenyképességét, egyes esetekben a speciális munkaerő hiányát kezeli. A beavatkozás segíti a megye munkaképes korú (aktív) lakossága képzettségi szintjének emelését, megfelelő munkaerőpiaci orientációját, integrációját, melynek eredményeképpen a lakosság mind nagyobb része válik a munkaerőpiac aktív szereplőjévé. A lakosság képzettségi szintje és kompetenciái kevésbé felelnek meg a megyében termelő vállalatok által igényelt elvárásoknak. A beavatkozás támogatja a termelői igényeknek és keresletnek megfelelő szintű szaktudással rendelkező munkavállalók képzését, az eddigi nyújtott képzési paletta megújítását, a nem formális és informális képzési lehetőségek bővítését, mellyel elősegíti a lakosság több lábon állását, a munkaerőpiacról eddig távolmaradók integrációját és orientációját, javítva megyei foglalkoztatás szintjét. A munkavállalók továbbképzése, speciális ismeretekkel történő bővítése, valamint a munkanélküliek át- és továbbképzése szorosan illeszkedik a beavatkozás céljaihoz. A beavatkozás a megyehatáron átívelő felsőoktatási együttműködések kialakulását, további erősödését is támogatja (pl. Kecskeméti Főiskola).
A megyében található turisztikai attrakciók infrastruktúrájának fejlesztése, többek között a helyi természeti és épített örökségi értékek feltárása, a természeti látnivalók, történelmi és épített örökség, múzeumok, templomok, helyi és országos védettséget élvező értékek felújítása, az értékek kibontakoztatása, bemutathatóvá tétele, renoválása, turisztikai programcsomagok és útvonalak összeállítása, marketingelemeinek kiépítése, valamint a kapcsolódó szolgáltatások bővítése a desztinációk kínálatának színesítését eredményezik. A beruházások keretében a fogadó környezet és feltételek megújulása, a kínálat bővülése is hozzájárul a turisztikai potenciál erősítéséhez, a szezonalitás csökkentéséhez, a turisták tartózkodási idejének növekedéséhez, melyek jelentős munkaerőpiaci bővülést eredményeznek, mely különösen a perifériális fekvésű térségek lakossága számára teremtik meg a munkaerőpiaci orientáció lehetőségét.
A megyében található gyógy- és termálvízkincs eddig kevésbé kiaknázott lehetőségeinek erősítését szolgálja. A gyógy- és termálfürdők infrastrukturális fejlesztése, a fogadási feltételek javítása és vonzó, a szabadidő kellemes eltöltésére ösztönző környezet kialakítása (fürdők teljes körű felújítása, medencék építése, bővítése, modernizálása, a fogadóépület rekonstrukciója, élményelemekkel történő színesítése, közösségi tereinek felújítása) kiegészül az intézmények kizárólag egészségügyi finanszírozás által nem elszámolható szolgáltatási körének bővítésével. A beavatkozások elősegítik a turisztikai szezon megnyújtását, a tartózkodási idő növekedését és a térségbe érkező vendégek számának emelkedését. Emellett a fürdők komplex energetikai célú fejlesztése a fenntarthatóságot szolgálják
A megye mozaikos, viszonylag érintetlen környezetének természetközeli adottságaira építő azokat megőrző turisztikai vonzerejének, illetve infrastrukturális hátterének kiépítésével szolgálja a térség látogatottságának növekedését. A Tisza megyét érintő szakaszának és a Tisza-tó egészének komplex fejlesztése, a holtágak rekreációs célú vízrendezése, az egyediséget bemutató ökopark és látogatóközpont, kerékpárút hálózattal összekötött ökotúrák és tanösvények kialakítása szintén hozzájárul a szezonalitás csökkentéséhez, a turizmus jövedelemtermelő és foglalkoztatás bővítő képességének erősítéséhez
Az infrastruktúrafejlesztések középpontjában Heves (32, 34 sz. főút) és Békés (44, 46 sz. főút) megye, valamint Budapesttel (M4, M8 autópálya) való kapcsolódás biztosítása áll. A nagy személy- és tranzitforgalmat lebonyolító vasúti fővonalak (100, 120 sz. vasútvonal) esetében a Szolnok-Szajol szakaszon megkezdett rekonstrukciós munkálatok befejezése után, a fejlesztések a további szakaszokon folytatódnak, illetve a beavatkozás része a szolnoki pályaudvar megújítása is. A beavatkozás támogatást nyújt a tiszai és zagyvai hidak korszerűsítésére és építésére, ezáltal elősegítve a transzverzális vasúti összeköttetés javulását. A megyeszékhely logisztikai pozícióit jelentősen fogja javítani a VO vasúti pálya megépítése. A beavatkozás a kitüntetett fő irányok kapcsán előtérbe helyezi a közlekedési szűk keresztmetszetek felszámolását a közlekedési szükségletekhez igazodva, így lehetőség nyílik az utak kapacitásbővítésére (sávok számának bővítésével, gyorsító sávok kialakításával, útpályaszerkezet megújításával, települési elkerülők építése), illetve a közlekedési csomópontok megújítására. A főutakhoz kapcsolódóan a települési elkerülők építése Jászberény (32), Törökszentmiklós (46), Szandaszőlős (442) és Fegyvernek esetében különösen indokolt. A Szolnok térségi kapcsolatai erősítését segíti elő az M8 Szolnok-Kecskemét szakasz kiépítése, mely a főváros és a kecskeméti kapcsolatok felélénkülését is egyaránt szolgálja. A közlekedési szűk keresztmetszetek felszámolása a gyorsforgalmi hálózat fejlesztésein keresztül jelenik meg a beavatkozásban, a nagy tranzitforgalmú utaknál szükséges a települési elkerülők megépítése Fegyvernek-Püspökladány (M4), illetve Tiszakürt-Kondoros szakaszokon (M44). A fejlesztések hatására a megye megerősíti az országos közlekedési hálózatba csatlakozását, erősödnek makrotérségi szerepkörei, illetve kiszélesedik logisztikai szerepköre. A gazdasági termelési infrastruktúra közúti alapjainak megújításával a hálózatosodás mértéke is növekszik.
Jász-Nagykun-Szolnok megye agráriumi adottságai kedvezőek, viszont az elmúlt időszakban érvényesülő negatív tendenciák rámutattak az ágazatok hiányosságaira, a fejlesztések szükségességére, több ágazat esetében (pl.: állattenyésztés, halgazdálkodás, szántóföldi növénytermesztés) a termelési volumen visszaesése figyelhető meg.
A beavatkozás támogatást nyújt a feldolgozóipari vállalkozások telephelyeinek kialakítására, az infrastrukturális bázis bővítésére. A feldolgozóipari vállalkozások termelési folyamatainak korszerűsítése, eszközállományuk javítására irányuló fejlesztések és gépbeszerzések, járműparki fejlesztések valósulnak meg. A beavatkozás fontos elemét képezik a technológiai fejlesztések, melyek elősegítik az új termékek bevezetését, ugyanakkor a magas hozzáadott értéket jelentő egészséges termékek előállítását is. A beavatkozás ösztönözni kívánja a nemrég bezárt élelmiszeripari üzemek (pl. törökszentmiklósi malom) újraindítását, továbbá az új üzemek alakítását is (pl. Karcagon a bioipari park, Martfűn az első hazai szövetkezetű cukorgyár). A fejlesztések hatására a megyei hagyományokon alapuló agrár- és élelmiszer-feldolgozói vállalkozások új, korszerű, magas hozzáadott értéket képviselő termékek gyártására lesznek képesek, erősödhet piaci helyzetük, a helyi gazdaság felélénkül. A fejlett infrastrukturális háttérnek és a helyi adottságoknak köszönhetően a térség befektetőket vonz, ami hozzájárul a foglalkoztatás bővüléséhez.
A megyei hagyományokon alapuló állattenyésztési vertikum kialakításához kapcsolódó tevékenységeket és infrastrukturális beruházásokat támogatja. A támogatások fontos részét képezik az állattenyésztéshez kapcsolódó szereplők, helyi termelők és vállalkozások hálózatosodásának elősegítése. E beavatkozás keretében az állattartó telepek infrastruktúrájának fejlesztése, modernizálása, továbbá a feldolgozás korszerűsítésére irányuló kapacitásnövelések és technológiai fejlesztések valósulnak meg. A beavatkozás lehetőséget nyújt a mezőgazdasági termelésből és állattartásból származó melléktermékek energetikai célú újrahasznosítására (biogáz, biomassza). A fejlesztések eredményeként kialakul egy fenntarthatóan fejlődő állattenyésztési vertikum versenyképes vállalkozói bázissal a megyében, valamint növekszik az ágazat tőkevonzó képessége.

Jász-Nagykun-Szolnok megye jelentős természeti értékekkel rendelkezik, kiemelkedő a termőterületek adottsága, ezen belül magas a mezőgazdasági területek aránya, mely a megye agrárpotenciálját erősíti. A táji diverzitást és a védett területek sokasága is bővíti. A megye országosan is fontos vízbázisokkal rendelkezik mind a felszíni, mind a felszín alatti víztestekre vonatkozóan, melyek közül a Tisza és a Tisza-tó, valamint a Körös és Zagyva emelhető ki a termálvízkincsen kívül. A megújuló energia termelésében is komolyabb potenciál használható fel, a termálvíz mellett a nap- és szélenergia kiaknázásában történtek előrelépések. Az éghajlat szélsőségeinek gyakoribbá válása a vízjárás kiszámíthatatlanságát, szélsőséges eseteit eredményezi, mely a vízhiányos és vízbő időszakokban fellépő problémák kezelését teszi szükségessé. A vízgazdálkodási infrastruktúra jelenleg nem képes feladata ellátására, fejlesztése mindenképpen szükséges.

A megye energiatermelésében a megújuló és alternatív energiahordozók felhasználásának növelésére, továbbá célul tűzi ki a korszerű hulladékgazdálkodás kiépítését, amely csökkenti a lerakott hulladék mennyiségét és egyben növeli a hulladékok újrahasznosítását.

A klímaváltozás káros hatásainak és Magyarország energiafüggőségének csökkentése érdekében a beavatkozás keretében megvalósuló programok a különböző megújuló- és alternatív energia termelését, részarányának növekedését szolgálják. A megyében magas a napsütéses órák száma, ami lehetőséget biztosít a napenergia erőteljesebb kihasználására. A mezőgazdasági termelés hatására képződött biomassza (energiatermelési céllal ültetett növények, ill. mezőgazdasági hulladékok) pedig a biomassza tüzelésű erőművi felhasználást alapozhatja meg a szükséges kapacitások kiépítésével, ill. a meglévők átalakításával, fejlesztésével. A beavatkozás ezen fejlesztések megvalósulását támogatja. A megye jelentős termálvíz kapacitással rendelkezik, melynek hasznosítására több megoldás és módszer is kidolgozásra került, különösen a gyógy- és termálfürdők esetében indokolt ezen energiaforrásra való átállás, valamint a mezőgazdasági termelők, telepek, kisebb üzemek, illetve a kertészeti vertikum jelenik a potenciális felhasználók között. Szélenergia termelésében eddig kisebb kapacitások épültek ki a megyében, ezek további bővítése szükséges

A térségi vonzásközpontok feladataik ellátása, funkcióik megerősítése és új funkcióik kialakítása érdekében infrastrukturális beruházásokat (épületek, utak, járdák, zöldfelületek, közösségi terek stb. építése, felújítása), és azokhoz kötődően tartalmi fejlesztéseket (pl. helyi identitást, közösségformálást erősítő akciók, programok, rendezvények, szemléletformáló kampányok) valósíthatnak meg. Ezek révén a helyi és ellátott lakosság, a befektetők és a turisták számára is vonzó, biztonságos és szolgáltató településközpontok alakulnak ki. A beavatkozás keretében tervezett fejlesztések hozzájárulnak a népesség aktív és egészséges életmódjának teret nyújtó közösségi infrastruktúra kialakításának, a települési környezet integrált és környezettudatos megújításának (pl. közterület rehabilitációk) is.

A települések (városok és községek) egyes társadalmi, fizikai, gazdasági szempontból is leszakadó, vagy leszakadással fenyegetett településrészei fizikai állapotának javítását, lakosságának életkörülményeit, alacsony foglalkoztatási színvonalának emelését célzó programokra van szükség. Ezen programok keretei közt a településrészek köz-, gazdasági-, szolgáltatási és egyéb funkciókkal való ellátottságát emelő infrastrukturális beavatkozások (épületek, utak, járdák, zöldfelületek, közösségi terek stb. építése, felújítása) és ezekhez kötődő tartalmi, a leszakadást csökkentő, kohéziót, köz- és közlekedés-biztonságot, zöldfelületet növelő fejlesztések, akciók, programok megvalósítása lehetséges e beavatkozás keretei közt. Ezen komplex, infrastrukturális és soft elemeket ötvöző fejlesztések egymás hatását erősítve járulnak hozzá a lakosság szegregálódása és a településrész leszakadása enyhítéséhez.

Jász-Nagykun-Szolnok Megyei Területfejlesztési koncepció

A térségenként eltérő fejlődési pályáktól függetlenül elérni kívánt közös cél 2030-ra: a mainál ellenállóbb, az egyre összetettebbé és kiszámíthatatlanabbá váló kihívásokhoz rugalmasan alkalmazkodni képes új egyensúlyi helyzetek kialakulása. Olyan új egyensúlyi helyzetek kialakulása a megcélzott, melyek révén a megye gazdasága, társadalma, környezete a mindenkori külső sokkhatásokkal minimális veszteségek mellett, erőit hatékonyan koncentrálva képes megbirkózni, azokból megerősödve képes kikerülni-továbblépni. Az egyensúlyi helyzetek felépítésének alapja a megye földrajzi pozíciójában rejlő lehetőségek kibontakoztatása.

Jász-Nagykun-Szolnok megye célkitűzései és majdani középtávú stratégiája olyan utat kíván követni, amely egyenlő hangsúlyt fektet az ún. humán-erőforrások és a társadalmi erőforrások fejlesztésére, az egyiket eszközként használva a másik fejlesztése érdekében. Cél az egyének és a társadalmi hálózatok megerősítése, a változásokhoz való alkalmazkodóképesség növelése.

A megye térszerkezeti jövőképének Martfűt érintő elemei:

· Szolnok-Kecskemét központokkal, Szolnok - Abony - Cegléd - Nagykőrös - Kecskemét - Tiszakécske - Kunszentmárton - Martfű - Törökszentmiklós városok által határoltan kialakul egy Közép-alföldi pólustérség, amelyben meghatározó jelentőségű az M8 tengely. Ezzel összehangoltan a Szolnok - Törökszentmiklós - Martfű ipari háromszög jelentős ipari - logisztikai - szolgáltató befektetési célponttá, foglalkoztatási központtá fejlődik.

· A megye belső perifériái – Kunhegyes térsége, Tiszazug, Alsó-Jászság, Szolnok-térségnek a várostól távolabb fekvő Tisza menti települései célirányos komplex felzárkóztató-integráló programok célterületei. Ennek részeként a térségi szervező szerepű városokkal – Jászberény, Jászapáti, Szolnok, Kunszentmárton, Mezőtúr, Törökszentmiklós, Karcag, Kunhegyes, Tiszafüred – és a gazdasági jellegű központokkal – Jászárokszállás, Jászfényszaru, Martfű, Kisújszállás – erőteljesebb napi kapcsolatot építenek ki. Ezt egyrészt megújult alsóbbrendű úthálózat másrészt az újjászervezett, differenciált közösségi közlekedés és a bővülő infokommunikációs rendszerek biztosítják.

Területi cél - Martfű vonatkozásában:

Szolnok nagyváros - térség pozíciójának megerősítése a Bécs - Budapest - Belgrád fejlődési tengely és a Tisza - völgy térrendszereiben:

Szolnok nagyváros- térsége (Szolnok mellett Törökszentmiklós, Martfű, valamint a megyeszékhely vonzáskörzetének megyén belüli és megyehatáron túli települései, funkcionális várostérség) regionális pozíciója alapján a Tisza súlyponti fekvésű pólusa, miközben Szolnokot az OFTK a Budapest metropolisz- térség fontos csapágyvárosaként kezeli. A Szolnok funkcionális várostérség (FVT) stratégiai célja e kettős szerep összehangolt kibontakozásához szükséges szerkezetalakítási, infrastrukturális, intézményi és társadalmi feltételek kialakítása, miközben – harmadik pillérként – alapvető cél a várostérségen belüli funkcionális együttműködés és munkamegosztás megerősítése. Az OFTK szerinti „csapágyváros” jövőkép fő vonalaiban megfelel Szolnoknak és térségének, azonban ettől a szereptől még messze van, többek között a kielégítő kapcsolatok hiánya miatt. A szolnoki pólus térségi és gazdasági helyzetének fenntartásához, megerősítéséhez és dinamizálásához feltétlenül szükséges a budapesti régióhoz (az M4 kiépülése), illetve a M5 folyosóra szerveződő dinamikusan fejlődő tengelyhez való gyorsforgalmi közúti csatlakozás az M8- as Kecskemét- Szolnok közötti tervezett nyomvonalának kiépülése révén. Ez utóbbi kapcsolat egyúttal a IV. Helsinki folyosó közúthálózati és Szolnokot érintő vasúthálózati elemeinek összekapcsolását is biztosítaná a keleti országrész legfontosabb közlekedési elosztó pontján. A Kecskeméttel közös pólusfejlesztést megalapozó Szolnok- Kecskemét gyorsforgalmi kapcsolat a hármas megyehatár- térség városhálózatának összekapcsolódó jövőképéhez is illeszkedve. A fejlesztés pozitív hatásának szétterítése a megyében (kisugárzó hatás) és a térség csapágyvárosi funkciójának kiteljesítése elengedhetetlenné teszi a még hiányzó- rossz minőségű főúti kapcsolatok- szakaszok, elkerülők pótlását- felújítását, míg az FTV valóban integrált térséggé fejlődése a térségen belüli közlekedés komplex fejlesztését igényli. Korábban tűzte ki maga számára Szolnok a Tisza fővárosává válás jövőképét, ennek keretében a városszerkezet Tiszára szervezésében történtek jelentős előrelépések. A következő fejlesztési ciklus e makrotérségi szerep kiteljesítéséről fog szólni. A globális folyamatok és az európai célkitűzések a vízgazdálkodás elindult szemléletváltásának továbbvitelét teszik szükségessé, technológiai, szervezeti, intézményi feltételek kialakítását és az ehhez szükséges új szemléletű szakemberállomány megszervezését is beleértve. Az ún. adaptív (alkalmazkodó) integrált vízgazdálkodás Tisza- térségi oktatási, kísérleti, K+F központjává válik a Szolnoki FVT a Közép- Tisza- vidéki Vízügyi Igazgatósággal, a főiskolával és a nagykörűi Tájközponttal szoros együttműködésben. Kísérleti projektek sorozata alapozza meg 2020- ig az azt követő időszakban konszolidálódó új rendszereket. A pilotprojektek belterületi kisléptékű vízrendezési beavatkozásoktól, tájgazdálkodási kísérleteken át nagyobb léptékű integrált vízügyi projektekig ívelnek. Nagy hangsúlyt kapnak a kapcsolódó idegenforgalmi lehetőségek (a már elindult turisztikai projektekben (pl. REPtár) rejlő potenciálok kiaknázása, konferenciák, intenzív tanfolyamok, szakemberképzések). A stratégia fontos része a Szolnoki FVT városai közötti kapcsolat és munkamegosztás továbbfejlesztése és a város- vidék kapcsolatok lehetséges útjainak kibontása. Szolnok- Törökszentmiklós- Martfű térsége Magyarország – Budapesten kívüli – „kisközpontja” ahol, a tiszai átkelési lehetőségnek köszönhetően centrálisan összefutnak a közlekedési hálózatok. Erre az adottságra a főhálózatokon kívül fontos, másodlagos és alsóbb rendű kapcsolatok is ráépülnek. Ezek biztosítják Szolnok- Törökszentmikós- Martfű ipari- mezőgazdasági, illetve Szolnok kormányzási- oktatási- kulturális- egészségügyi központi szerepeinek erősítése során az egyes szakterületeken kialakuló nagyobb térségi együttműködésekbe való beépülés feltételeit. Rendkívül meghatározó ennek felsőfokú oktatási- képzési vetülete, melynek Szolnok várostérség egyensúlyos társadalmi szerkezetének megőrzése szempontjából kitüntetett jelentősége van. Az oktatási feladatokkal összefüggésben kiemelt jelentőségű cél a helyben kinevelt értelmiségi réteg megtartása, a fiatalok, a gazdaságilag aktív lakosság visszatartása az elvándorlástól. 
Prioritás - Martfű vonatkozásában:
Összehangolt térségi gazdaságfejlesztés (Főbb beavatkozások: Szolnok- Törökszentmiklós- Martfű és vonzáskörzetük iparszerkezetének közös fejlesztése – telephelyfejlesztés, energiaellátás, inkubáció, helyi klaszterek, ismert márkák megerősítése, beszállítói hálózat erősítése, összehangolt szakképzés, térségi turisztikai programok megvalósítása)
Tisza - menti ökosztráda alrendszereinek kiépítése

A Tisza mente az ország egyik társadalmi, gazdasági, környezeti válságok halmozódásával sújtott térsége, általános periféria helyzetét csak a két nagyváros, Szeged és Szolnok kiterjedt nagyvárosi vonzáskörzete töri meg. Az elmúlt évek vízügyi és egyéb ágazati beruházásaira, az árvízi védekezésekre, a belvízmentesítésekre sok százmilliárd forint fordítódott úgy, hogy eközben a térségben élők társadalmi, gazdasági helyzete nem javult. A Tisza menti megyék alkotta Tisza Vízgyűjtő Programrégió Önkormányzati Társulás 2009-2010 folyamán kidolgoztatott egy koncepciót (készítette: Város-Teampannon Kft). A koncepció nagymértékben épített a térségben már meglévő kezdeményezésekre és kutatásokra és az Európai Víz Keretirányelven alapuló Tisza Részvízgyűjtő-gazdálkodási Tervre (különös tekintettel a Tisza Részvízgyűjtő Vízgyűjtő Gazdálkodási Terv (VGT) hidromorfológiai viszonyokkal kapcsolatos megállapításaira és a Vásárhelyi Terv Továbbfejlesztésével kapcsolatos irányelveire). Egy innovatív szemléletű integrált program kidolgozására tett javaslatot, mely a szerkezetalakítási, földhasználati, vízügyi, társadalmi és az ökológiai kihívásokat összehangoltan tudja kezelni. A koncepció az integrált vízgazdálkodáson alapuló komplex tájgazdálkodás helyi kísérleteit és a térségenként eltérő-változó város-vidék viszonyrendszert egy átfogó természeti - infrastrukturális - gazdasági - társadalmi rendszerbe ágyazza. Figyelembe veszi ugyanakkor a kétszáz éve zajló tájalakító vízügyi beruházások következtében kialakult mai térszerkezeti adottságokat
Tisza menti integrált, adaptív térségi vízgazdálkodás megalapozása az EU vonatkozó irányelveinek megfelelően, összehangolt árvízvédelmi és tájgazdálkodási szervezeti háttér kialakítása (Főbb beavatkozások: árapasztó tározók és Szolnok-Csongrád közötti nagymeder fejlesztése VGT kapcsolódó célkitűzéseinek és elveinek egyidejű érvényesítésével, Tisza menti tájgazdálkodási klaszter létrehozása a Szövetség az Élő Tiszáért Egyesület tevékenységének kibővítésével, Tisza Részvízgyűjtő Gazdálkodási Tanács tevékenységi körének kibővítése, Tisza-völgyi Műhely reaktiválása)

Tájgazdálkodási mintaprojektek, a táji diverzitást és a turisztikai vonzerőt növelő fejlesztések megvalósítása a Tisza mentén (Főbb beavatkozások: Nagykörű, Tiszabő-Tiszaroff térség, Tiszaföldvári térség, Körös mente-Tiszazug tájgazdálkodási mintaprojektek; erdősítés, tájfásítás, mozaikosabb tájkép kialakítása az S.4. specifikus célhoz is kapcsolódva, EUROVELO, vízi és kerékpáros túra bázisok gátőr házakkal kombinált hálózatának integrált fejlesztése)

Jász-Nagykun-Szolnok megye területfejlesztési elvei 

Jász-Nagykun-Szolnok megye területfejlesztési koncepciójának elvrendszere az Európai Uniós és a hazai elvek érvényesítését kötelezettségnek tekintve azokon túlmutató, a megye sajátosságaihoz igazodó elveket tartalmaz. A célhierarchia és prioritásrendszer felépítésének elveit és a megvalósítás elveit foglalja magában. 
A célok kijelölése során négy alapelv érvényesült: 
1. (jól) működő rendszerek, meglévő értékek továbbépítése, továbbfejlesztése, továbbgyűrűző hatásainak erősítése (pl. Jászság ipari potenciálja, agrárvertikum, országos jelentőségű turisztikai vonzerők, legjelentősebb térszervező központok, tájgazdálkodási innovációs bázis, felsőfokú szakképzés), 
2. meglévő, de kihasználatlan térszerkezeti adottságok, területi, infrastrukturális, munkaerő kapacitások, tudások, készségek hasznosítása (pl. Szolnok pozíciójának megerősítése a Bécs-Budapest-Belgrád és a Tisza-völgy térrendszereiben, emberi erőforrás fejlesztése), 
3. a fejlődés alapfeltételét jelentő infrastrukturális, tudás- és készségbeli, szervezeti, intézményi, szemléletbeli hiányok felszámolása, mérséklése a reális lehetőségek figyelembe vételével (nagytérségi kapcsolatok, esélyegyenlőség megteremtését szolgáló intézmények, integrált vízgazdálkodási infrastruktúra, info-kommunikációs infrastruktúra, együttműködés kultúrája, elérhetőség, szakképző intézmények), 
4. a térség kihívásaira várhatóan adekvát választ adni képes jó gyakorlatok adottságokhoz illeszkedő alkalmazása és helyi innovatív megoldások kidolgozása (pl. Jászság városiasságának erősítése, Tisza menti „ökosztráda”, tájgazdálkodási kísérleti programok, Nagykunság zöldipari arculatának felépítése, tájgondnokság rendszere, örökséggazdálkodás szakemberképzése, a társadalmi felzárkóztatás megyei intézményi hátterének felépítése). 
A területfejlesztés megyei elvei 

A koncepció és stratégia kidolgozása és megvalósítása során, a fentieken felül, továbbá a Közös Stratégiai Keretről szóló európai parlamenti rendeletben foglalt és az OFTK-ban jóváhagyott, megvalósításra vonatkozó elvek közül kiemelten kezeli a megye a partnerségre és többszintű kormányzásra, valamint a fenntarthatóságra vonatkozó alapelveket.
 Ezen túlmenően további három elv érvényesítése bír kiemelt jelentőséggel: 
• Dinamizáló, alkalmazkodó és válságkezelő stratégiák differenciált és összehangolt alkalmazása; 
•Integrált területi megközelítésben rejlő lehetőségek legteljesebb kihasználása; 
• A tervezést és megvalósítást kísérő folyamatos tanulás, kapacitásépítés és hálózatépítés elve.

A város fejlesztési célrendszerében az alábbi kiemelt stratégiai célkitűzések jelennek meg: 

Demográfiai célok: Jelenlegi lakónépesség megtartása, továbbá növelése érdekében segíteni kell

· Új munkahelyek létrehozását, illetve az eddigi munkahelyek megtartását,

· Lakásépítésre alkalmas telkek kialakítását

Foglalkoztatási, gazdaságfejlesztési célok: 

· Az új munkahelyek létrehozása és az eddigi munkahelyek megtartása feltételeinek megteremtése, illetve annak elősegítése a jövőben is

· Iparterületek növelése, iparterületek energetikai korszerűsítése, Tisza Iparterület Ipari Parkká alakítása, rehabilitálása

· A helyben működő gazdasági társaságok és vállalkozások, valamint a tevékenységüket kezdő ilyen szervezetek és egyéni vállalkozók megfelelő információval történő ellátása, szükség szerint működésük, fejlesztési törekvéseik koordinálása
· Kezdő vállalkozások számára inkubátorház megvalósítása

· Valamennyi ágazatban, de különösen az idegenforgalom és a turisztika területén a vállalkozói tőke betelepülésének támogatása

· A város kereskedelmi, logisztikai szerepének erősítése

· Megváltozott munkaképességűek, hátrányos helyzetű lakosság foglalkoztatásának javítása

Infrastruktúra, környezetvédelem: 

· Iparfejlesztést támogató beruházások (Tisza iparterület rehabilitációja, inkubátorház kialakítása, energetikai korszerűsítése)
· Északi iparterületen megújuló energia alkalmazása, energetikai fejlesztés

· Közlekedésfejlesztés (kerékpáros hálózatok fejlesztése, Vezseny és Martfű közötti közlekedési kapcsolatok javítása, Tisza - parti kerékpárút létrehozása)

· Úthálózat burkolati rekonstrukciója

· Közlekedésszabályozási, közlekedésbiztonsági feltételek fejlesztése
Városrehabilitáció

· Városi közszolgáltatások fejlesztése

· Zöldfelületek fejlesztése és bővítése

· Városszépítő akciók

· Tisza part rekonstrukciója

· A Bata lakótelep környezetrekonstrukciója
· Városkapuk kialakítása

Telekalakítás

· Új telkek megszerzése, telekalakítás, közművesítés lakásépítések céljából

· Lakások építése a településközpontban

Környezetvédelem

· Új szennyvíztisztító telep megvalósítása a külterületen
· Belvízelvezető rendszerek felújítása

· Hulladékgazdálkodás korszerűsítése

Egészségügy és szociálpolitika

· Egészségügyi sürgősségi és alapellátások fejlesztése

· Egészségügyi prevenció a lakosság körében

· Szociális alapellátó rendszerek fejlesztése
· Szociális otthon megvalósítása
· Mentőállomás új helyszínen történő kialakítása
Oktatás, közművelődés, sport

· Az oktatási rendszer (alap és szakoktatás) korszerűsítése a megváltozott demográfiai folyamatok figyelembevételével. Az önkormányzati ifjúságpolitika javítása. 

· A közművelődési intézmény funkcióbővítő rekonstrukciója, a közösségteremtő, kultúraközvetítő, lakossági igényekhez igazodó közművelődési munka.
· A minőségi és a tömegsport működési feltételinek javítása

· A civil szervezetek támogatása, a szervezetekkel való folyamatos kapcsolattartás, együttműködés a városi feladatok megoldásában.

Gazdasági program

Martfű Város Képviselő - testülete Képviselő - testületi határozattal hagyta jóvá a 2015 - 2019. évekre vonatkozó gazdasági programot, melynek fő elhatározásai kivonatosan a következők:
A helyi gazdaságpolitika alapelvei
· Legfontosabb célkitűzés a település népességmegtartó képességének javítása, a népességfogyás megállítása, a népesség esetleges növelése. E célkitűzés megvalósításának eszköze a befektetésekre alkalmas, közművesített területek biztosítása munkahely-teremtés érdekében, az önkormányzati lakásgazdálkodás, és lakástámogatási rendszer átalakítása, az idős korosztály lakhatási és gondozási feltételeinek megteremtése.

· A város térségi szerepkörének növelése, elszigeteltségének elkerülése érdekében helyre kell állítani a térségi kapcsolatokat, az önkormányzati feladatellátásban a környező településekkel együtt kell működni.

· Továbbra is fontos célkitűzés a város turisztikai fejlődése, az ehhez kapcsolódó lehetőségek kihasználása, együttműködő partneri kapcsolat fenntartása az Önkormányzat és az ágazathoz tartozó vállalkozások között.

· Az elmúlt évek felelős gazdálkodása eredményeként a városnak nem volt és nincs adóssága. Így a fejlesztésekhez jelenleg rendelkezésre áll saját erő, amely azonban néhány év alatt elfogyhat. Ezt megelőzve a fejlesztési célokat úgy kell meghatározni, hogy azok elsősorban a működési költségek csökkentését célozzák,  célul kell tűzni a hatékony vagyongazdálkodást, ennek érdekében a kihasználatlan ingatlanoknak funkciót kell találni, értéknövelő beruházásokkal forrásokat kell teremteni.

· A közmunka esetleges termelésbe állításával meg kell célozni az önkormányzati kiadások csökkentését.

· A pályázati célok meghatározása során elsődleges szempont a működési költségek csökkentése, az önkormányzati támogatás kiváltása.

· A város nagy előnye, hogy az önkormányzat irányítási körén kívüli vállalkozások, civil szervezetek, oktatási intézmények, egyházak, magánszemélyek a városért dolgoznak, pozitívan formálják arculatát, segítik az önkormányzati feladatok megoldását. Ezt a hatalmas értéket meg kell őrizni, a településen belüli együttműködést szélesíteni szükséges.

A gazdasági program anyagi forrásainak megteremtése érdekében elsődleges cél

· az Önkormányzati vagyon gyarapítása, ingatlanok energia hatékony működtetése, az ingatlan hasznosítás maximalizálása, bérleti díjak beszedése.

· a kivethető adók optimalizálása (teherbíró képesség vizsgálata, egyenletes elosztásának terhelésének átvilágítása) a kivetett adók maximális beszedése, hátralékok csökkentése.

· Új feladatok indításánál figyelembe kell venni Önkormányzatunk feladat finanszírozás keretén belül igényelhet e rá támogatást.

· keresni kell, hogy az Önkormányzat milyen bevétel szerző tevékenységet tud még folytatni, a meglévő bevételeket be kell szedni, a hátralék állományt csökkenteni kell.

· A pályázatoknak összhangba kell lenni a gazdasági programmal, lehetőleg minden fejlesztést ilyen formában kell megszerezni, amelyhez így az önrészt kell biztosítani, vagy amennyiben lehetőség van rá, az önerő összegére is pályázatot kell benyújtani.
Településfejlesztés célok, célkitűzése
· Munkahelyteremtés, foglalkoztatás

- A munkahelyteremtés feltételeinek javítása, a meglévő munkahelyek megtartása. 
- Meg kell vizsgálni további ipari terület kialakításának lehetőségét pályázati lehetőségek függvényében.

- Befektetők számára kedvező feltételek biztosítása, az Önkormányzat adópolitikájával segíteni kell a helyi gazdaság megerősödését, úgy, hogy ez a vállalkozások számára munkahely bővítési lehetőséget teremtsen.

- További ipari terület kialakításával összefüggésben  élelmiszer-feldolgozó ipar  telepítésének lehetősége.

- Munkaadók és a munkavállalók igényeinek eredményes közvetítése.

- Helyi vállalkozásokat tömörítő Vállalkozói Klub működtetése. 
- Önkormányzati, valamint a kulturális  közmunkaprogramok sikeres megvalósításának segítése

- Megváltozott munkaképességűek foglalkoztatását biztosító vállalkozások támogatása 
Településrendezési eszközök

- Szükségessé válik új rendezési terv készítése, melynek egyik pillére a gazdasági program célkitűzéseinek figyelembe vétele.
- A rendezési terv készítésekor törekedni kell arra, hogy a meglévő Északi ipartelep bővítésének lehetősége kidolgozásra kerüljön. 

Építészeti arculat, építészeti értékek

- Martfű építészeti értéke, a telepszerű beépítésű Bata - lakótelep lakóépületei helyi egyedi védelem, míg a Gesztenye sor helyi területi védelem alatt áll. 

- A terület rendezettsége, a szegregáció elkerülése érdekében az önkormányzat tulajdonában lévő garzonház és 3 darab bérlők háza felújítását, átalakítását meg kell oldani. 

Természeti környezet

- A Tisza - part zöldövezetének rendezése.
- A természeti környezet védelme érdekében tovább kell folytatni, bővíteni a természetkímélő tevékenységet a parkok ütemezett felújításával, lehetőség szerint további zöldfelületek kialakításával, a fosszilis energiahordozók felhasználásának további csökkentését energia megtakarítást célzó, valamint megújuló energiákra épülő beruházásokkal.

Idegenforgalom, turizmus, gyógyturizmus, sportturizmus
- E terület fejlesztése fontos várospolitikai célkitűzésünk, a város számára ez az egyik „kitörési” lehetősége. 
- Valamennyi szervezettel együtt kell működnie az önkormányzatnak és a hagyományteremtő rendezvénye turisztikai attrakciók, sportrendezvények megvalósulását támogatni kell.

-A vízi turizmus elindítása céljából üzembe kell helyezni a kikötőt, továbbá a Tisza parton tervezett sétány kialakítása is cél. 
Infrastruktúra, energiagazdálkodás, környezetvédelem

- Fenntartható Energetikai Akcióterve végrehajtása

- Energetikai pályázatok megvalósítása továbbra is cél.
- Az ivóvízminőség- javító program megvalósítása.

- A Bata - lakótelepen a csapadékvíz elvezető rendszer leválasztása, mellyel a szennyvíztisztító telepre érkező szennyvíz mennyisége, valamint tisztítás után a befogadóba vezetett víz mennyisége csökkenthető. 
- A biztonságos városi közlekedés javítása érdekében lehetőség szerint pályázati pénzeszköz igénybevételével a Gesztenye sor és Május 1. út burkolat felújítási, parkoló építési munkáit el kell végezni. A járdák, utak karbantartása mellett tervezni kell a belterületi kerékpárút teljes felújítását

- Az Ipari Park területének hasznosíthatósága érdekében törekedni kell a 442-es közútról bevezető állami tulajdonú földút tulajdonjogának megszerzéséről.

- A meghatározott célkitűzések során a települési környezet színvonalát meg kell tartani, lehetőség szerint javítani szükséges. Ennek egyik eszköze a települési környezetvédelmi program kidolgozása. 

- A fejlesztések, beruházások megvalósítása során a zöld felületek kialakítását, meglévők  állapotának javítását tervezni szükséges. 

- A vonzó településkép megtartása, további növelése érdekében folytatni kell a közterületek virágosítását, valamint településünk újszülött lakói számára mára már hagyománnyá vált „babafa” ültetést. Ezen feladatok elvégzéséhez meg kell vizsgálni milyen feltételekkel lenne megvalósítható egy kertészet kialakítása.

- Meg kell kezdeni a település bevezető útjai mentén az un. településkapuk kialakítását. E feladat végrehajtása során a MÁV-val szoros együttműködést szükséges kialakítani, hiszen a 442-es közút Szolnok felől beérkező szakasza bal oldalán a vasút területe húzódik.

Köztemető

- A köztemetők fenntartása az önkormányzat kötelező feladatai között szerepel, ennek keretében szükséges a régi temetőben lévő épület tetőszerkezetének, külső homlokzatának felújítása, mobil illemhely elhelyezése.

Az új temetőben újabb urnafal kialakítását szükséges megkezdeni, valamint el kell készíteni a temetők térképét.

Közbiztonság

- A bekötőutakra telepített már meglévő 4 darab térfigyelő kamerarendszer bővítése.
-A bekötőutakra rendszámfigyelő kamerák felszerelése.
Településtisztaság, hulladékgazdálkodás

- Hulladékelszállítás megoldása a hulladékgazdálkodási közszolgáltatás keretében.
- Elkülönített hulladékszállítás megoldása

- Lakosság számára az ingyenes elektronikai hulladékgyűjtés
- A település tisztaságának javítása érdekében további hulladékgyűjtő edények kihelyezése szükséges a közterületekre.

Lakásgazdálkodás

- Szociális célú rehabilitáció pályázati dokumentációjának benyújtása. A 28 lakással rendelkező garzon költségelven működtetett nyugdíjas otthonná alakítását, „bérlők házában” szociális bérlakások kialakítását, ezen épületek energetikai felújítását szintén tartalmazza a benyújtandó pályázat.

- A két templom mögötti önkormányzati területen társasház jellegű épületek építésére alkalmas telkek kialakítása kereslet függvényében.
- Az önkormányzati lakáscélú bérlemények hasznosítása. A Képviselő-testület fontos feladatának tekinti az önkormányzati bérlemények hasznosítására vonatkozó jelenlegi szabályozás és gyakorlat felülvizsgálatát, a bérbeadás módjának és szervezeti kereteinek megváltoztatását.
Vagyongazdálkodás
-A vagyongazdálkodás alapvető célja az önkormányzati vagyon növelése kell, hogy legyen. 
- Vagyonértékesítésre kizárólag ésszerű indok alapján, elsősorban a nem működő vagyon mobilizálására és a fejlesztési források növelése érdekében kerülhet sor.
- Vagyonvesztés nem következhet be, az esetleges vagyonértékesítésből származó bevételek nem szolgálhatnak működési célt, azok fejlesztésre, egyéb vagyongyarapításra fordíthatók.
-Az önkormányzat tulajdonában lévő termőföldek hasznosítása 
- Az Óváros déli részén lévő ingatlanok megvásárlására való törekvés
Az önkormányzati intézmények működtetése

- Az önkormányzat legfontosabb feladata a kötelező közszolgáltatásokat és önként vállalt feladatokat végző intézmények működtetése, a feladatellátáshoz szükséges pénzügyi eszközök biztosítása. 
- A fenntartási, üzemeltetési költségek csökkentése érdekében minden olyan pályázati lehetőséget meg kell ragadni, mely az épületek energia- és költségmegtakarítást eredményező felújítását célozza.
Szociálpolitika, humán közszolgáltatások
- A Képviselő-testület kiemelt célkitűzése az egészségügyi és szociálpolitikai feladatok ellátása. 
- A  mentőállomás  városközponti helyre költöztetése.

- A sürgősségi betegellátás martfűi telephelyének fenntartása.
- Egészségügyi  szakellátások és a szűrővizsgálatok igénybevételére. 
- A szociális ellátó rendszer átalakítása. 
- Az idősgondozás területén továbbra is fontos feladat a bentlakásos idősotthon biztosítása.

- A Helyi Esélyegyenlőségi Program és a Szociális Szolgáltatásszervezési Koncepció, melyek végrehajtására nagy hangsúlyt kell fektetni.
Oktatás

- Az alap- és középfokú oktatási intézmények állagmegóvása, korszerűsítése, az oktatás eszközeinek pótlása, a működtetési kötelezettségeinek teljesítése. 

Művelődés
- A kulturális és közművelődési szolgáltatások helybeli biztosítása a Városi Művelődési Központ és Könyvtár fenntartásával és támogatásával

-A Martfű Városi Művelődési Központ és Könyvtár külső felújítása pályázati forrással.
· a meghatározott szakmák tanulására létrehozott ösztöndíj biztosítása
· a sportolási lehetőségek támogatása
· a fiatalok művelődésére és kulturális igényeik kielégítése, a művészeti és szabadidős tevékenységük és szervezeteik támogatása. 
Sport

- Sportkoncepcióban meghatározott célokat, elveket végrehajtása

- Szabadidő sport helyi feltételeinek javítása (extrém sportpálya, szabadtéri sporteszközök telepítése), az óvodai, iskolai testnevelés személyi és tárgyi feltételeinek fejlesztése, az utánpótlás-nevelés, a versenysport támogatása, a fogyatékosok sportolási lehetőségeinek megteremtése, sportlétesítmények működtetése, fenntartása, a sportvállalkozások ösztönzése, támogatása, pályázatokon való részvétel támogatása, testvérvárosi sportszervezetek sportéletében való részvétel lehetőségének megteremtése.
Nemzetközi kapcsolatok

- Az elmúlt években kialakított sokrétű és szerteágazó nemzetközi kapcsolati rendszer fenntartása, bővítése.
Térségi együttműködés

- Kiemelten fontos a környező településekkel történő együttműködést. 
- Pályázati források igénylésével, a szomszédos önkormányzatokkal való együttműködési megállapodások keretében folytatni kell a kerékpárutak  kiépítését Kengyel és Tiszaföldvár- Cibakháza irányába.

- A Körös – Tisza Menti Önkormányzatok Hulladékrekultivációs Társulásában a rekultiváció befejezését követő fenntartási időszakban, valamint a Tiszazugi Ivóvízminőség-javító Program megvalósításában továbbra is együtt kell működni a gesztor település önkormányzatával.
Településen belüli együttműködés

- A Képviselő-testület kiemelt figyelmet fordít a Martfűn működő gazdálkodó szervekkel, vállalkozásokkal való jó együttműködés kialakítására.
- A jövőben is meg kell szervezni a vállalkozók részére aktuális információkat biztosító fórumot, tájékoztatót, illetve naprakész információkat biztosító személyes kapcsolatokat kell kiépíteni.

1.3.
A településfejlesztési elvek rögzítése
A településfejlesztési irányok kijelölése során vannak olyan meghatározó alapelvek, amelyek meghatározóak a település fejlesztésének egésze, a beavatkozások tervezése szempontjából. 
Martfű  településfejlesztési alapelvei az alábbiak:

A.) Fenntartható fejlődés

A fenntartható fejlődés az emberiség, az egyes emberek és társadalmak közvetlenül vagy a gazdaság révén szükségleteik kielégítése érdekében természetes környezetükből veszik el azokat a javakat, amelyeket a földi rendszer létezése óta felhalmozott. A fenntarthatóság biztosítása azt kívánja tőlünk, hogy a jelen és jövő generációk létfeltételeihez szükséges természeti és épített környezet minőségét, értékeit megőrizzük. Ettől a rendszertől az ember annyit és olyan körülmények között vehet el, hogy ne sértse saját létkielégítésének jövőbeli esélyeit. A fenntartható fejlődés célja mindezek értelmében az emberi társadalom fenntartása. 

Ebben a feladatban a környezet feltételként jelenik meg, amely azt jelenti, hogy addig a mértékig használhatjuk természetes környezetünk erőforrásait, amíg nem sértjük annak megújulási lehetőségét. A gazdaság a társadalom fenntartásának és ezen keresztül a környezet használatának eszköze. Ezt az eszközt bölcsen, a társadalom hasznára, a környezet sérelme nélkül kell használnunk. 

A klímaváltozás kockázata két módon jut érvényre: egyfelől visszafordíthatatlan vagy csak igen nagy erőfeszítésekkel korrigálható veszteségeket okoz (emberi egészségkárosodás/többlethalálozás, pótolhatatlan biodiverzitás csökkenése, módosuló hidrológiai ciklus stb.), másfelől tekintélyes anyagi erőforrásokat (védekező, helyreállító tevékenységek növekvő ráfordításai) von el a további fejlődéstől-fejlesztésektől. Ezért a növekvő klímaváltozás korunk egyik legfenyegetőbb, un. fenntarthatatlan folyamata. A klímaváltozás elleni védekezés, valamint az ahhoz történő kényszerű alkalmazkodás egyik leghatékonyabb rendezőelve a manapság világszerte és hazánkban is egyre nagyobb figyelmet keltő fenntartható fejlődés (a továbbiakban: FF) gyakorlata.

A fenntartható fejlődés, olyan fejlődési-fejlesztési folyamatok együttese, amely az életminőség hosszú távú, egyenletesen biztosítható javulását szolgálja az adott ökológiai keretek között. Ezért a természeti erőforrásokkal, a környezettel való fenntartható gazdálkodásnak együtt kell érvényesülnie a jólét elérését, megtartását elősegítő gazdasági fejlődéssel, valamint a szociális esélyegyenlőség folyamatos növelésével - a FF fogalmában tehát a gazdasági, társadalmi fejlődést egységben kell értelmezni az ökológiai fenntarthatósággal (Szlávik 2004). Mára a fenntarthatóság jelentősége a nemzetközi és nemzeti intézmények célkitűző és tervező-stratégiai tevékenységében olyan domináns szerepet tölt be, hogy joggal említhetjük a XXI. század elejének „civilizációs fordulataként”.

 Az EU a tagállamok mellett felkért társult országokat is, hogy az EU stratégiával összhangban készítsék el saját stratégiájukat. A Bizottság a fenntartható fejlődés stratégiáját meghatározó alapelvekről szóló, 2005-ben született deklarációja szerint az Unió elkötelezett a fenntartható fejlődés mellett, amely minden politikáját és cselekedetét meghatározza. Az Unió megújított Fenntartható Fejlődés Stratégiájának jóváhagyása a 2006. júniusi Európai Tanács napirendjén szerepelt. 

1992-ben Rio de Janeiróban rendezett ENSZ Környezet és Fejlődés Konferencián elfogadott „Agenda 21” program („LA 21”) értékelése kapcsán fogalmazódott meg a fenntartható fejlődés helyi, lokális programja. 

Ezzel a modellel - általános „receptúrával” - a cél az, hogy elveket (vezérfonalat) fogalmazzon meg a helyi önkormányzat(ok), valamint a helyi lakosok, közösségek számára a fenntarthatóság tennivalóinak, helyi programjának kidolgozása, megvalósítása érdekében. 

A „Local Agenda 21” program az általános érvényű fenntartható fejlődés konkrét, gyakorlati megvalósítását a helyi adottságok, érdekek alapján, az önkormányzat és a helyi lakosok, közösségek széleskörű együtt munkálkodásával javasolja folytatni. Az alapfeladat itt a helyi hatáskörben befolyásolható fejlődés (beruházások, fejlesztések, felújítások, intézkedések, szabályozás stb.) olyan irányú alakítása, amely mind jobban előtérbe helyezi „a helybeni” életminőség, környezeti állapot javítását, valamint a helyi erőforrások - talaj, vízkészlet, energia, emberi- és jövedelemtermelő erőforrások stb.- tartamos, azaz nem kimerítő kiaknázását. További fontos elvárás, hogy valamennyi nem helyi erőforrásra támaszkodó, de helyi felhasználásban szerepet játszó beruházó-fejlesztő, termelő-szolgáltató- és fogyasztó törekedjen a fenntarthatóságot figyelembe vevő megoldások, eljárások igénybe vételére, szokások kialakítására. Ennek megvalósíthatóságát a megfelelő politikai akarat megléte és helyi társadalmi-közösségi kultúra jellege együttesen szabja meg és egy racionális tervezési folyamat útján kimunkált stratégia foglalja rendezett keretbe. 

A Fenntartható Fejlődés Nemzeti Stratégia (FFNS) globális összefüggéseket is tükröző, nemzeti szintű prioritásai és fókuszai - az előzőekkel is összefüggésben - a következők: 
· a gazdaság anyag- és energiaigényességének racionalizálása;

· a fenntarthatatlan társadalmi folyamatok kezelése és szabályozása;

· környezeti rendszerek fenntartható hasznosítása.

A bemutatott elvek alapján Martfű Város Önkormányzata elkészítette a Környezeti Fenntarthatósági Tervét, azért hogy települési szinten hozzájáruljon a természeti és épített környezet védelméhez, a környezeti erőforrások fenntartásához és, hogy a helyi programokat dolgozzon ki, illetve az ezzel kapcsolatos tennivalókat, a helyi problémákra alapozva. 

B.) Fenntartható növekedés: Környezetileg fenntartható növekedés elősegítése, amely elsősorban a meglévő erőforrások hatékonyabb felhasználását, a környezetbarát településfejlesztést segíti. Ennek a legfőbb elemei a következők:
· A település fejlesztési koncepciója a klímabarát növekedést alapelvnek tekinti. Bármilyen fejlesztés is valósul meg a jövőben, az bizonyíthatóan járuljon hozzá a fenntartható fejlődéshez, csökkentse a környezeti terhelést. 
· Fenntartható építés alkalmazása a településfejlesztés során. 
· Környezetbarát iparfejlesztés a gazdaságfejlesztés kapcsán. 
· A külterületi mezőgazdasághoz, állattenyésztéshez kapcsolódó telepek energetikai fejlesztése
· Energiahatékonysági beruházások támogatása
· Megújuló energia alkalmazása
A fenntartható társadalom és gazdaság elveinek megvalósítására törekedni a lehetőségekhez mérten az egyes fejlesztési projektekben.  

C.) Egységes növekedés: Martfű fejlesztése során kiemelt szempont a területileg egységes társadalmi, gazdasági fejlődés elve. A fejlesztések során figyelembe kell venni az eltérő fejlettségű és adottságú településrészek kiegyensúlyozott fejlesztését. A területi kohézió, a hátrányok mérséklése olyan alapelvek, amelyek lehetővé teszik, hogy a település elkülönülő részei ne ellentmondásosan, hanem tudatosan és egyenlő mértékben fejlődjenek. Az egységes növekedés érdekében a két településrész közé beékelődő városközpont fejlesztése kiemelt cél.
D.) Versenyképes fejlődés: A településfejlesztése során kiemelten kell azokra a területekre, helyzeti előnyökre figyelni, ahol Martfű városnak versenyelőnyei vannak. Elsősorban az ipar és a hozzá kapcsolódó szolgáltatás, valamint a turizmus és rekreáció fejlesztését kell előtérbe helyezni. Ezeknek a területeknek a fejlesztésével biztosítható, hogy stabilizálódjanak és kibontakozzanak a település tartós versenyelőnyei. Kiemelt hangsúlyt kell kapnia a gyógyhellyé minősítésnek és a gyógyászattal egybekötött gyógyturizmusnak. Ezeknek a területeknek a kiaknázatlan lehetőségeit kell a jövőben hasznosítani és ezen területek  versenyképes fejlesztésének pozicionalizálása a jövő záloga.
E.) Integrált fejlődés: Az integrált megközelítés egyszerre tartalmazza a fizikai és az ágazati szemléletet. Az integrált fejlesztési szemlélet alapján olyan fejlesztésekre van szükség, amelyek egyszerre járulnak hozza a település fizikai, társadalmi, gazdasági, környezeti és műszaki környezetének fejlődéséhez. A pontszerű fejlesztések helyett, a komplex, egymással hatással bíró fejlesztéseket kell előtérbe helyezni. Az integrált fejlesztési szemlélet része, hogy a településfejlesztési politikában az önkormányzati fejlesztések ösztönzik a magánerő, magántőke mobilizálását. 

F.) Esélyegyenlőség és társadalmi szolidaritás biztosítása: Martfű fejlesztési elképzelései kapcsán törekedni kell az esélyegyenlőség biztosítására, mely alapján a településen élő különböző társadalmi osztályok és rétegek is egyenlő módon, egységesen részesülhessenek a fejlesztés eredményeiben. A társadalmilag alacsonyabb jövedelemmel rendelkező réteg segítése érdekében a fejlesztés eszközeivel is biztosítani kell a társadalmi szolidaritást.
2.1.
A település átfogó fejlesztését szolgáló célok megvalósítása az integrált városfejlesztési stratégia alapján
Martfű fejlődésében tradicionális hangsúlyos szerepe volt az iparnak, olyan ipari kapacitásai és potenciáljai alakultak ki a településnek, amelynek köszönhetően az iparfejlesztés az elkövetkező években is a városfejlesztés egyik sarokpontja. A város fejlesztési stratégiájában két iparágnak a fókuszált fejlesztése élvez preferenciát, a cipőipar és az élelmiszeripar fejlesztése, vagyis továbbra is a meglévő kapacitásokra épülő iparfejlesztéssel célszerű számolni. 

A cipőipar fejlesztése esetében területileg is jól differenciálható a városfejlesztés sejtje, ugyanis ez kifejezetten a városközpontban található Tisza Iparterület fejlesztését érinti. Az élelmiszeripar fejlesztése, a sör és a növényolaj gyártásra épül a jövőben is, amely területileg szintén jól differenciálható. Ez kifejezetten az északi iparterületi városrészt érinti. A város középtávú iparfejlesztési politikájának tehát két ipari ágazat és ehhez kapcsolódóan két iparterület van alárendelve. A város rendelkezik még tartalékokkal az ipari területek vonatkozásában, ugyanis a kertvárosi városrészben található, déli ipari park egyenlőre teljesen kihasználatlan, elsősorban ennek a területnek az iparfejlesztését tudja segíteni az Önkormányzat, ugyanis itt rendelkezik döntési pozíciókkal. A Martfűre irányuló zöldmezős ipari beruházásoknak ez lenne a célterülete.  Az iparfejlesztési stratégiai cél tehát három városrészen koncentrálódik, realizálódik az elkövetkező években. 

Mindhárom ágazat esetében cél a gyártás magasabb hozzáadott érték felé történő elmozdulása, amely leginkább bizonyos K+F és innovációs részlegek telepítésével érhető el. Ezzel lehetővé válik, hogy tartós munkahelyek jöjjenek létre. 

A cipőipar esetében a város fejlesztésének segítenie kell, hogy a martfűi cipőipar újra megtalálja helyét a nemzetközi, de legalább az országos cipőgyártásban. Azt azonban le kell fektetnünk, hogy az európai cipőiparra általánosságban jellemző, hogy a válságágazatok közé tartozik az erős távol-keleti konkurenciának köszönhetően- tehát az iparág mindenképpen nehéz helyzetben van. Martfű továbbra is rendelkezik azokkal a potenciálokkal és kapacitásokkal, amely egy versenyképesebb cipőiparnak lehetne az alapja. Az önkormányzat gyenge mozgástérrel rendelkezik a cipőipar fejlesztését tekintve, azonban rendelkezik hasznosítható ingatlannal és tulajdonhányaddal a Tisza Ipartelepen. A cipőipar fejlesztésének kulcsa Martfű esetében a klaszteresedés támogatása lehet. 

A növényi olajgyártás terén európai szinten kiemelkedik Martfű szerepe, ezen a területen inkább a pozíciók megtartása az elsődleges cél. A Bunge Zrt. megtartása ebben létfontosságú. Középtávon nem realizálható a Bunge Zrt.-nek újabb kapacitásbővítést célzó fejlesztése, azonban a vállalt innovációs képességének javítása továbbra is prioritás. A növényolaj gyártáshoz kapcsolódó beszállítói hálózat letelepítésének segítése (agrárszektor, kereskedelem, logisztika területéről), illetve a meglévő vállalkozások bekapcsolódásának segítése továbbra is alternatíva a foglalkoztatás növelésére. 

A sörgyártás terén Martfű országos jelentőségű termelő kapacitásokat koncentrál, amelyet jelenleg Európa egyik legnagyobb vállalata tulajdonol. Az elkövetkező években szintén ezeknek a pozícióknak és befektetőknek a megtartása a legfontosabb feladat. Másrészt segíteni kell a befektetők és a helyi beszállítók közötti kapcsolatok elmélyülését, amely a multinacionális vállalat gazdasági beágyazottságát segítheti. 

A város jövőbeni fejlődésének elsődleges gazdasági alapját a jövőben is a könnyűipar ágazatai (sör- és növényolaj-gyártás) képezik, amelyek hőigénye nem elhanyagolható, és jelentős tartalékok vannak a működésük során képződő, energetikai céllal is felhasználható melléktermékek hasznosításában is. Az ipari létesítmények energetikai hőigényét mindenképpen megújuló energiákkal kell az elkövetkező években megoldani. 

Martfű középtávú városfejlesztési politikájában az önkormányzat és intézményei, valamint az város területén az állam által nyújtott közszolgáltatások minőségi fejlesztése. Ez a terület elsősorban azért élvez preferenciát, mivel az önkormányzatnak kiemelt feladata az alap és bizonyos közép szintű közszolgáltatások biztosítása a lakosság számára. Az oktatási (alap és közép szintű), egészségügyi, szociális, közművelődési, közösségi szolgáltatások egyaránt kiemelt területei az önkormányzati fejlesztéspolitikának. Ebben a különösen fontosak azok a közszolgáltatások, amelyek térségi igényeket szolgálnak ki. A rentábilis működtetés érdekében bizonyos közszolgáltatások integrálásra kerülnek, ennek köszönhetően a társadalmi közszolgáltatások szervezésében a centrumok játszanak meghatározó szerepet. A közszolgáltatások fejlesztésének sarokpontja a megújuló energiák bevonása, amellyel biztosítható olcsóbb, fenntarthatóbb és klímabarát közszolgáltatási rendszer a városban. 
A városközpont megújításának legfontosabb pillérei:

· A városközpont gazdasági regenerációja

· A városközpont fizikai regenerációja
Kiemelt feladat lesz a megújuló energiahordozók arányának nagymértékű növelése az energiaellátáson belül. A város kiemelkedően magas megújuló energetikai potenciállal rendelkezik, melynek hasznosítása azonban elmarad a gazdaságosan kihasználható kapacitásoktól. A geotermikus energiakészlet azonban nemcsak turisztikai céllal hasznosítható, hanem képes lenne biztosítani egyes önkormányzati intézmények és lakások hő- és hűtési energia-ellátását, valamint az ipari létesítmények technológiai hőigényét is. A városnak kifejezetten jók az adottságai elsősorban nap és a szélenergiák hasznosításában. Középtávon realizálandó célként jelenik meg a városfejlesztési politikában, hogy Martfű energetikailag önfenntartóvá váljon.  
A város középtávon is elérendő célként fogalmazta meg a széndioxid-kibocsátás csökkentését, ami Martfű esetében elsősorban nem az energia-fogyasztás csökkentésével, hanem sokkal inkább a megújuló energiaforrások fokozott alkalmazásával érhető el. Ez teljes mértékben összhangban van a termálvízre alapozott turizmus városfejlesztési koncepciójával, valamint a nagyvállalkozások gazdasági érdekeivel is. 
Martfű városfejlesztési stratégiájában fontos helyet foglal el a zöldfordulat. A zöldfordulat realizálása a lakosság és a helyi vállalkozások környezettudatos viselkedése nélkül elképzelhetetlen, vagyis kiemelt figyelmet kell szentelni a tudatformálásra is. A tiszta és környezettudatos városnak elemi alkotóeleme a szelektív hulladékgyűjtés, a levegő tisztaságának védelme, zaj és rezgés elleni védelem feltételeinek megteremtése. Martfű zöldfelületei rendezettek, azonban a folyamatos zöldfelület fenntartása és lehetőségek szerinti fejlesztése szükséges. A természeti és épített értékek védelme szintén kiemelt prioritása Martfű zöldfordulatának. 

Martfű jelentős termál potenciálokkal rendelkezik, amelyre az elmúlt évtizedben energetikai és idegenforgalmi fejlesztések egyaránt épültek. A város termálvíz kincsére épülő wellness turizmus egy versenyképes turizmus alapjait teremtette meg. Martfű turizmusfejlesztése az elkövetkező években két pilléren alapul:

· A város gyógyvízkészletére épülő gyógy turisztikai szolgáltatások fejlesztése, 
a meglévő kapacitásokra építve. Cél elsősorban a város turizmusának 
elmozdítása az egészségturizmus irányába a gyógyhellyé minősítés. 

·  A sporthoz és aktív rekreációhoz kapcsolódó turizmus fejlesztése

Az egészségturizmus egy rendkívül dinamikusan fejlődő ágazata a turizmusnak, a lakosság körében egyre erősödik az egészségtudat, az emberek többet költenek saját és családjuk egészségére. Magyarországon az elmúlt tíz évben az egészségturizmus  az egyik vezető turisztikai ágazattá nőtte ki magát. Az egészségturizmus motorja továbbra is a magas jövedelemmel rendelkező külföldi állampolgárok hazánkba látogatása, elsősorban a kedvező árú fogászati, valamint szépészeti beavatkozások igénybevételének céljából. A külföldi vendégek körében rendkívül kedvelt az ország nyugati határvidéke, valamint Budapest, így ez a szegmens is igen erős területi koncentrációt mutat. Az egészségturizmus területén is érzékelhető egyfajta keleti nyitás, dinamikusan emelkedik az orosz ajkú vendégek száma, elsősorban a híres gyógyfürdők környékén található közép- és felsőkategóriás szállásokon. Az egészségturizmus tehát az egyik legversenyképesebb turisztikai ágazat, amelynek fejlesztésére rendelkezésre állnak Martfűn az alapok. 

A sporthoz és az aktív rekreációhoz kapcsolódó gazdasági tevékenységek, turisztikai szolgáltatások fejlesztésében szintén jelentős potenciálok rejlenek Martfűn. Országosan szintén jelentős szerepet kap az elkövetkező években mind a turisták, mind a helyi lakosság számára könnyen hozzáférhető szolgáltatások fejlesztése, beleértve a sport- és rekreációs gazdaságban működő vállalkozások, szervezetek fejlesztését, szolgáltatásaik javítását, bővítését, kiterjesztését, a sporthoz és az aktív rekreációhoz kapcsolódó infrastruktúra fejlesztését, a kapcsolódó turizmusfejlesztést, a sporttal, rekreációval kapcsolatos szemléletformálást, életmódváltást. E gazdasági szegmensek fejlesztése, kibontakoztatása túlmutat azok gazdasági jelentőségén, hatásuk a társadalmi tényezőkben és a zöldfelületek révén környezeti oldalon is mérhető, tehát a szakterület multiplikatív hatása igen jelentős. Martfűn a Tiszának, a Termál SPA úszómedencéinek és a térség kerékpárút hálózatainak köszönhetően megvannak az alapjai egy koncentrált aktív turizmus fejlesztésnek.
Az elkövetkező években a város legfontosabb turizmusfejlesztési irányai a következők:

· Rekreációs övezet létrehozása a városi szövetben, amely magában foglalja a Tiszát, a termálvízre épülő turisztikai infrastruktúrákat (Termál SPA, Gyógy kemping), a város rekreációs és sport infrastruktúráját, valamint a város turisztikai szuprastruktúráit (Hotel, Gyógy kemping, Kastélyszálló). Ennek érdekében a terület egységes kezelése, arculatának egységes fejlesztése szükséges, amely tiszta, rendezett, esztétikus és szolgáltatásokban, vonzerőkben gazdag.

· A város turisztikai imázsának javítása érdekben intenzív és professzionális közösségi marketing tevékenység biztosítása. 


A lakóövezetek fejlesztése egy magas életminőséget kínáló város megteremtésének alapfeltétele, amely biztonságos, tiszta, esztétikus, komfortos és erős közösségi kohézióval rendelkezik. Martfű esetében a lakóövezetek három nagy tömbre bomlanak. A városközponti városrészben található lakótelepek, az óváros kertvárosai és a település nyugati részének kertvárosa. A lakótelep beépülése a városközpontba a település történeti fejlődésével van összefüggésben. Megfigyelhető, hogy a lakófunkciók és városi funkciók a lakótelep esetében összeforrnak. A lakóterületek fejlesztése három terület mentén koncentrálódik:

· Szegregációval veszélyeztet területek fejlesztése

· Lakótelepek rehabilitációja

· Kertvárosok fejlesztése

A település területén öt helyen vannak jelen szegregációval veszélyeztet területek, amely középtávon szegregátummá válhat. Ebből adódóan elsősorban ezeken a területeken sürgetünk koncentrált beavatkozásokat.  A szegregációval veszélyeztet területeken a folyamatok visszafordítása lesz  a város legnagyobb társadalompolitikai kihívása az elkövetkező években. 

A lakótelepek megújítása komplex város rehabilitációs programokkal valósítandó meg, amelyek öt fő cél mentén kezelendőek:

· Lakófunkciók fejlesztése

· A lakótelepek társadalmi, szociális, közösségi regenerációja

· A lakótelepek környezeti regenerációja 

· A lakótelepek fizikai környezetének regenerációja. 

· Lakossági szolgáltatások minőségi fejlesztése

A kertvárosok fejlesztése pontszerű beavatkozásokkal kezelendő, mivel ezeken a területeken az önkormányzat nem rendelkezik a területek megújításában döntési pozíciókkal (a területek nagy része a lakosság tulajdonában áll). A kertvárosok fejlesztésénél elsősorban az alábbi feladatokra kell koncentrálni: 

· A kertvárosok fizikai környezet regenerációja

· A kertvárosok környezeti regenerációja

Mint látható a lakóterületek fejlesztés mélységi tagolásban történik, a fókuszpontok a lakófunkciók fejlesztésében van. 

A város lakófunkcióinak bővülés stratégiai jelentőségű kérdés, mivel évek óta lakáshiányban szenved a város. Martfű a térség legnagyobb foglalkoztatója, rendkívül sok városon kívül élő számára nyújt munkalehetőséget. Ezeknek az embereknek egy jelentős része a városban szeretne letelepedni. Erre azonban nincs lehetősége, mivel nem állnak rendelkezésre lakások, illetve korlátozottak a lakótelkek, amelyek építkezésre adnának lehetőséget. Az elkövetkező évek egyik stratégiai jelentőségű feladata, a lakásigények kiszolgálása, amely egy demográfiai fordulatot idézne elő a város életében. 

Martfű településfejlesztési koncepciója átfogó fejlesztési célokat határoznak meg, amelyek hozzájárulnak a jövőképben megfogalmazottak realizálódásához. Az átfogó célok kijelöli a település legfontosabb gazdasági, társadalmi, környezeti, műszaki kihívásokra adott válaszait, pozícionálja Martfű és kijelöli a legfőbb hosszútávon megvalósítandó céljait. A település jövőképének legfőbb alkotóelemei, pillérei az átfogó célok.

Átfogó célok

A.) Ipari település
A nagy hagyományokkal rendelkező ipari üzemek termelési volumenének növelése, munkahelyteremtő beruházásai támogatása. Az ipari üzemek korszerű termék előállítását célzó, ahhoz kapcsolódó, kiegészítő termékgyártás létrehozása, amely által tovább stabilizálódik az adott iparág helyzete. A nagyiparra épülő beszállítói kisvállalkozások fejlesztése, újabb vállalkozások letelepedésének segítése. A meglévő ipari park pozícióba hozása, további területbővítése és kiajánlása befektetési célra.
B.) Élhető város
A település célja a népességmegtartás, hosszú távon pedig a népességszám növekedése. A legnagyobb népességmegtartó erő a munkahely biztosítás, továbbá a megfelelő életminőségű élettér biztosítása. A munkahelyteremtés záloga a meglévő nagy ipari üzemek fejlesztése valamint versenyképes vállalkozások letelepedése, a munkaerő mobilitás fokozása, munkahely teremtéssel az elvándorlás csökkentése és a letelepedés ösztönzése. A munkaerőpiaci versenyképesség alapja a képzett munkaerő, az elsősorban munkaerő felvevő ágazatoknak megfelelő képzettségi szint elérése.

A település életterének javítása az esztétikus városkapu megteremtése, a településrészek összefűzése, közterületek fejlesztése, a zöldterületek fenntartása, a Tisza - parti sétány és hozzá kapcsolódó zöldterület rendezése. A közbiztonság növelése érdekében újabb térfigyelő kamerák felszerelése. Az élhető városhoz hozzátartozik  a megfelelő színvonalú, rugalmasan működő intézményrendszer. 
A településszerkezet fejlesztése a városháza mögötti terület fejlesztésével, a városrészek összekapcsolásával.

A településkép javítása egyrészt a közterület rendezést, másrészt a lakóingatlanok állagmegóvását, felújítását, új építéseket is jelent. 
Az élhető település társadalmi, kulturális összetartó erővel rendelkezik, melyekhez a helyi identitiás és a helyben szerveződő programok, társadalmi események is hozzájárulnak.

C.) Energiatudatos település
A fenntartható fejlődés keretin belül a település célkitűzése az energiafelhasználás optimalizálása, a megújuló energiahasználat elterjesztése. A már megújuló energiahasználattal rendelkező intézmények mellett további intézmény korszerűsítések. A település közvilágításának korszerűsítése, gazdaságosabb üzemmóddal, a színvonal megtartása vagy fejlesztése mellett. A társasházak és egyedi ingatlanok hőszigetelésének és energetikai korszerűsítésének népszerűsítése, továbbá komplex energiahatékonysági beruházás megvalósítása.
D.) Kistérségi centrum

Martfű város ipari üzemeivel és a meglévő közszolgáltatásokkal, közigazgatási szerepkörrel a környező kisebb települések kistérségi centruma. A környező települések egyes intézményei közösek, és mintegy központi szerepet tölt be a település a kistérségen belül. Az intézményhálózat további fejlesztése, a központosítás elengedhetetlen. Az oktatási intézmények összevonása, fenntartásilag hatékony oktatási létesítmények megvalósítása kiemelt cél. Az oktatás tárgyi feltételeinek javítása, a XXI. századi oktatási színvonal elérése a mikro térségi társulás keretein belül érhető el. A helyi és környékbeli civil kulturális szerveződések, közösségek erősítése a kistérségi pozíciót támogatják. A kistérségi települések sportolási, kulturális igényeinek biztosítása a térség szempontjából jelentős közintézményekkel együtt valósítható meg. 
E.) Gyógyhely
Martfű város egyik legdinamikusabban fejlődő ágazata a turizmus. A meglévő gyógyfürdőre és szállodára valamint nemzetközi kempingre alapozott turizmus fejlesztésének újabb állomása Martfű gyógyhellyé nyilvánítása, mely a gyógyturizmust előtérbe helyezi. A gyógyhellyé nyílvánítással a gyógyászathoz kapcsolódó szolgáltatások megvalósulhatnak. A gyógyhelyhez kapcsolódó fejlesztések a komplex turisztikai kínálatra is hatással vannak, kiegészítik azt. A turisztikai területen, a Tisza - partján a természeti környezet közelsége a rekreációs fejlesztéseket motiválja.
Martfű településfejlesztési koncepciója átfogó fejlesztési célokat határoznak meg, amelyek hozzájárulnak a jövőképben megfogalmazottak realizálódásához. Az átfogó célok kijelöli a város legfontosabb gazdasági, társadalmi, környezeti, műszaki kihívásokra adott válaszait, pozícionálja Martfűt és kijelöli a legfőbb hosszútávon megvalósítandó céljait. A város jövőképének legfőbb alkotóelemei, pillérei az átfogó célok.
	V E R T I K Á L I S   C É L O K

	
	ÁTFOGÓ CÉLOK

	
	Ipari település
	Élhető város
	Energiatudatos település
	Kistérségi centrum
	Gyógyhely

	Társadalmi átfogó cél
	Munkahely teremtéssel népesség növelése
	Népességmegtartás

Népesség növelés
	Civil társadalom energiatudatos fogyasztóvá tétele
	Civil, kulturális szerveződések erősítése
	Gyógyturizmus fejlesztés

	Gazdasági átfogó cél
	Új vállalkozások támogatása
	Munkahely teremtés
	Energiafelhasználás optimalizálása
	Gazdasági szakember képzés
	Szolgáltatói szektor fejlesztése

	
	Vállalkozói munkahelyteremtés
	Vállalkozások ösztönzése
	
	
	

	Infrastruk-

turális átfogó cél
	Autópálya és utak építése
	Megközelítés javítása
	Napkollektor létesítésének támogatása
	Oktatás tárgyi feltételeinek javítása
	Megközelítés javítása

	Környezeti átfogó cél
	Környezetbarát ipari beruházás
	Megfelelő életminőségű élettér
	Egyedi ingatlanok hő- és hangszigetelése, energetikai korszerűsítés
	Hatékony, összevont oktatási intézmények
	Környezetminőség növelése

	
	Megújuló energia hasznosítása
	Közterületek fejlesztése, zöldterületek fenntartása
	Energiatakarékos közvilágítás
	Környezeti kényszer csökkentése
	Megújuló energia alkalmazása


2.2.
Részcélok és beavatkozások területei egységének meghatározása
2.2.1.
A jövőkép, a településfejlesztési elvek, az átfogó cél és a részcélok kapcsolata

A településnek rendelkeznie kell egy olyan hosszú távú jövőképpel, amely egy tudatos értékválasztást tükröz, illetve kijelöli azt a célállapotot, amelyet a település 2030-ra akar elérni. A település jövőkép egy olyan vízió, amely a helyzet meghatározásból származó megállapításon alapul. Az átfogó célok a nagyközség középtávú, vagyis 5-7 éves fejlesztéspolitikai céljait rögzítik. A jövőkép elérése érdekében kerülnek meghatározásra az átfogó célok, vagyis a jövőkép teljesülésének előfeltételei. Azokat a középtávon realizálandó fókuszpontokat rögzítik, amely a településfejlesztés súlypontjai lesznek. Esetünkben a célállapot az átfogó célok esetében 2020. év. A településfejlesztési koncepció feladata továbbá részcélok kijelölése, amelyek már főbb fejlesztési területi illetve ágazati irányai lesznek a település fejlesztésének.

Martfű tervezett jövőképének elérése érdekében az alábbi részcélok jelölhető ki. A részcélok az átfogó célok elérését segítő stratégiai területek. 

a.) Ipari fejlesztés
A település adottsága és fejlődésének záloga a meglévő, működő ipari üzemek. Térségi viszonylatban is jelentősek Martfű nagyüzemei és a település iparban betöltött pozíciója. Martfű számára kulcskérdés az ipar erős szerepének fenntartása, fejlesztése, mely a település legfontosabb gazdasági bázisa. A település gazdaságfejlesztése továbbra is a hagyományokkal rendelkező iparágakra és az azt kiegészítő gazdaságra koncentrálódik. Az ipar versenyképessége érdekében a település legrégebbi ipari területét rehabilitálni, fejleszteni szükséges, az infrastruktúra hálózat felújítása és a megújuló energia hasznosítás lehetőségének biztosítása szükséges. A külterületi nagy iparterületeken a fejlesztés lehetőségét biztosítani kell a szomszédos területek felé, továbbá ösztönözni kell a megújuló energia használatot, és az energiahatékonyságot annak érdekében, hogy "zöld" üzemekké alakulhassanak. Ösztönözni kell a meglévő iparágakhoz kapcsolódó kiegészítő ipari tevékenységeket annak érdekében, hogy szélesebb és újszerűbb termékkínálatot tudjanak nyújtani. 

A meglévő ipari park infrastruktúrájának kiépítése és területének bővítése szükséges újabb ipari üzemek megtelepedése érdekében.

A munkaerő felvevő vállalkozások letelepedésének ösztönzése szükséges. Üzleti környezetfejlesztés hangsúlyos szerepének kialakítása, továbbá a kínálatfejlesztés mellett lényeges az üzleti szolgáltatások bővítése is. Az üzleti környezetfejlesztés nem kizárólag infrastruktúrafejlesztéseket jelent ugyanis, hanem olyan üzleti szolgáltatásoknak a kiépítését, amelyet a település befektetői, vállalkozói igényelnek, amely kiszolgálja igényeiket. 

Az iparfejlesztésnél elsődleges cél a környezetbarát iparfejlesztés, vagyis olyan iparfejlesztés, amely környezetbarát technológiákat használ, környezettudatosan szerveződik. A kibocsátás, az egészség és környezetkárosító hatások mérséklése a fenntartható gazdaságfejlesztés alapja. A település gazdaságfejlesztésénél figyelembe kell venni a klímaváltozás veszélyeit.
Tudatos marketing tevékenységgel az iparterületeken előállított termékeket reklámozni, népszerűsíteni szükséges.
b.) Mezőgazdaság és állattenyésztés fejlesztése
Martfű külterületi termőföldjei magas aranykorona értékű szántó területek. A mezőgazdaság versenyképessége érdekében a jó minőségű mezőgazdasági területeket továbbra is meg kell őrizni a termesztés számára. A mezőgazdasági területek jó minőségének megőrzése érdekében az öntözéses területeket fent kell tartani, továbbá a belvízelvezető rendszert karban kell tartani és fejleszteni szükséges. A területek megközelíthetősége érdekében a külterületi főbb feltáróutak burkolása szükséges. A mezőgazdasági vetésszerkezet kialakításánál a hagyományos kultúrák mellett reagálva a piac igényeire a korszerű, a termőföld lehetőségeinek megfelelő kultúrákat is termeszteni kell. Tudatos marketing tevékenységgel a megtermelt áruk piaci pozícióját erősíteni kell. Az egyre népszerűbb kertkultúrát (zöldség, gyümölcstermesztés) ösztönözni kell, meg kell teremteni a helyben értékesítés feltételeit. Az élelmiszer feldolgozóipar irányában nyitni kell, korszerű üzemek létesítésével.

Az agrárfejlesztés érdekében a jóminőségű termőterületek megőrzése, a versenyképesség érdekében a vetésszerkezet összehangolása és tudatos marketing tevékenységgel a megtermelt áruk értékesítése. A  mezőgazdaságot kiegészítő ágazatok, élelmiszer feldolgozóipar infrastrukturális fejlesztése és a befektetés ösztönzés feltételeinek megteremtése. 
Martfűn az állattenyésztésnek nincsenek történelmi hagyományai, azonban a külterületen néhány állattartó telepen állattenyésztéssel foglalkoznak. Szorgalmazni kell az állattartó telepek működését, korszerűsítését és új telepek megvalósítását. Az állattenyésztés a megtermelt termények helyben történő felhasználásával szorosan kapcsolódik a mezőgazdasághoz. Lehetőséget kell teremteni az állattenyésztésben a megújuló energiaforrások létesítésére, alkalmazására. 
c.) Településhálózati funkciók és intézmények fejlesztése
A település az aktív településközi együttműködést kívánja erősíteni. Ennek szellemében kiemelt figyelmet kap azoknak a funkcióknak a fejlesztése, amelyek a térségi szerepkörét erősítik. Ilyen területek közé tartozik a közlekedés, a turizmus, az egészségügyi közszolgáltatások, a közigazgatási funkciók és gazdasági-foglalkoztatási funkciók. 

A település jövőjét meghatározza az aktív hazai és nemzetközi kapcsolatrendszer működése. A kapcsolatrendszernek fontos elemét képezik az aktív testvértelepülési és partnertelepülési együttműködések, illetve a hazai és határon átnyúló turisztikai együttműködések, kulturális programok.
Az egészségügyi közszolgáltatásokat tovább kell fejleszteni. A megújult és korszerűsített egészségügyi intézmény fenntartásáról gondoskodni kell és egészségügyi intézmény infrastrukturális hátterét erősíteni szükséges. A térségi mentőállomás új területen történő kialakítása és fejlesztése szükséges. A térség megelőző, prevenciós szűréseit marketing tevékenységgel ösztönözni szükséges. A szakorvosi ellátás körét bővíteni szükséges a különböző vizsgálatok helyben történő elvégzése érdekében. 
Az egészségügyi, szociális területhez kapcsolódóan létre kell hozni egy bentlakásos idősek otthonát, mely hosszútávon megoldja a településen az idősek elhelyezését.

Az egészségügyi intézményekhez kapcsolódóan a bölcsőde épületét energetikai szempontból felújítani és korszerűsíteni szükséges. 

A település közbiztonságának növelése érdekében térfigyelő kamerarendszer kiépítése és működtetése a szükséges.

A közigazgatás terén az intézmények felújítása, infrastruktúra korszerűsítése és energetikai megújítás elengedhetetlen. A közszolgáltató rendszereknek a kiépítése, infrastrukturális korszerűsítés, hanem minőségi fejlesztése, ügyfélbarátabbá tétele a cél. Egyre nagyobb körben elérhetővé kell tenni az e-ügyintézést, melyet ismertetőkkel, felhasználóbarát felületekkel népszerűsíteni kell. 

A település jövőjének záloga az oktatás színvonalának növelése, a különböző képzési formák megteremtése. Elérendő cél az iskolai oktatáshoz és sporthoz kapcsolódóan az általános iskola tornacsarnokának megvalósítása, az iskola udvarának zöldfelületi rendezése. 
A művelődési ház külső energetikai felújításával jelentős energiaköltség takarítható meg. A művelődési házban a meglévő hagyományos széleskörű kulturális rendezvényeken túl új rendezvénysorozatokkal kell kiegészíteni.
d.) Energiatudatos település, megújuló energiák hasznosítása
Martfűn az energia- és klímatudatos település kialakítását szolgáló szemléletformálás a lakosság, a vállalkozások és közszféra körében a településfejlesztés fontos eleme. A szemléletformálás célja egy környezettudatos település megteremtése. Ennek a fejlesztési célnak több rétege, eleme van. 

A közlekedés terén a már hagyományokkal rendelkező környezetbarát közlekedést erősíteni szükséges. A közlekedéstudatosságot az iskolai oktatás keretei közé be kell építeni. A környezetbarát mobilitás feltételeinek javítása, vagyis a közlekedési rendszerek környezetbaráttá válásának támogatása, a kerékpáros infrastruktúrák fejlesztése. A kerékpáros közlekedés ösztönzése és a közösségi távolsági közlekedés használatának ösztönzése. Kiemelt területek tehát környezetbarát közlekedési rendszerek és környezetbarát közlekedési módok fejlesztése, ezáltal a fenntartható települési közlekedés megteremtése. Ennek biztosítása érdekében további külterületi kerékpárutak Kengyel - Martfű és Martfű - Cibakháza viszonylatban tervezettek, továbbá kiemelt turisztikai cél a Tisza partján turisztikai kerékpárút megvalósítása és további belterületi kerékpárút kiépítése szükséges.
A településen erősíteni szükséges az energiatudatosságot. A települési energiahatékonyság növelése, további intézmények energetikai korszerűsítése, a klímavédelmi és energiahatékonysági szempontokat előtérbe helyező közszolgáltatás fejlesztés. Továbbá a többlakásos lakóépületek, nonprofit szektor által használt épületek energiahatékonysági korszerűsítése képezi a másik kiemelt területet. Emellett ösztönözni szükséges a családi házak felújítása során az energetikai korszerűsítése. A megújuló energiák felhasználásának előmozdítása a lakosság körében marketing eszközökkel is támogatandó. 
Az infrastrukturális fejlesztés tekintetében kiemelt cél az ivóvíz minőség javítás program lezárása és az ivóvízminőség fenntartása. A szennyvíztisztítás terén hosszútávon a szennyvíz- tisztító külterületen történő elhelyezése szükséges.

Az ökotudatosság keretein belül szorgalmazni a már meglévő szelektív hulladékgyűjtő szigetek használatát, a lakosság ösztönzése a szelektív gyűjtésben való részvételre. Fenn kell a bevezetésre került szelektív hulladékgyűjtést. Meg kell valósítani az energetikai hulladékgyűjtés feltételeit. Az állati hulladékgyűjtést térségi szinten biztosítani kell, továbbá meg kell szervezni a lakossági veszélyes hulladék gyűjtését és kezelését.
 Az ökotudatos szemlélet, vagyis a település természeti értékeinek védelme és megőrzése, szintén egy fenntartható és tudatos településfejlesztés megerősödését segíti. A védett illetve közösségi jelentőségű természeti értékek és területek természetvédelmi helyzetének és állapotának javítása, a természetvédelmi kezelés infrastrukturális feltételeinek javítása, illetve az ehhez kapcsolódó szemléletformálás tekinthető a legfontosabb feladatnak. 
e.) Humánerőforrás fejlesztés

A település fejlesztési stratégiájának fontos eleme a gazdasági igényeket kiszolgáló humánerőforrás fejlesztés támogatása.  Magas színvonalú képzési struktúra fenntartása és a helyi piaci igényekkel történő összehangolása folyamatos kihívást jelent a település számára. A képzési, szakoktatási háttér fejlesztésében elsősorban a piaci igényeket, szükségleteket kell figyelembe venni. Ennek egyik alternatívája a település iparát segítő, a helyi gazdaság igényeire alapozó képzési formák biztosítása. A szakképzés tartalmi, módszertani és szerkezeti kiépítése a versenyképes tudás megszerzése érdekében. A nagy ipari üzemekben dolgozók számára speciális szakmai tanfolyamok szervezése felnőttoktatás keretein belül a korszerű szakmai ismeretek elsajátítása érdekében. A hátrányos helyzetű és tartósan munkanélküli emberek oktatásának, átképzésének támogatása a munkaerőpiacon történő elhelyezkedés érdekében. A jelen kor igényeihez alkalmazkodva a nyelvi és számítástechnikai képzések, átképzések szorgalmazása és támogatása, népszerűsítése.
f.) Idegenforgalmi fejlesztés

Kiemelt fejlesztési terület Martfű számára az idegenforgalom és a gyógyturizmus. A település idegenforgalmi vonzereje a térségben és azon túlmutatóan is fellendülőben van, az elmúlt években jelentősen nőtt a településre a pihenés, szabadidő eltöltés céljából érkező vendégek száma. A turizmus fejlődéséhez jelentősen hozzájárult a Martfűi TermálSpa és szálloda pár évvel ezelőtti megnyitása és fejlesztése. A szálláshelyek tekintetében a szállodán túl, kastélyszálló és nemzetközi kemping is rendelkezésre áll. A településen a meglévő termálfürdő, továbbá a természeti adottságok alapul szolgálhatnak a település vonzerőfejlesztéséhez. Martfűn szélesíteni szükséges a komplex turisztikai termékek körét, amelyek fellendítenék a település idegenforgalmát. A település célkitűzése a gyógyhellyé nyilvánítás nagyban elősegítené a turizmus fejlődését, más célcsoportok bevonását a turizmusban. Ennek első lépéseként megvalósult a finanszírozott gyógyászati kezelés, balneo - terápia. A már hagyományokkal rendelkező rendezvények mellett újabb rendezvények meghonosítása szükséges, továbbá a viziturizmust célszerű preferálni a meglévő adottságokra alapozva. A természetkedvelő turizmus számára felfedezésre váró lehetőség a település, melyhez hozzájárulhat egy turisztikai kerékpárút megvalósítása. 
Átfogó beavatkozásokat szükséges kezdeményezni a vonzerőfejlesztések tekintetében. Ennek keretében megtörténik a jelenlegi vonzerők attraktivitásának fejlesztése és új vonzerők létrehozása. A desztináció vonzerejének és versenyképességének növelése nagymértékben múlik a térségben működő attrakciókon. A térség turizmusának alacsony versenyképességét egyrészt az okozza, hogy a vonzerők nem komplex turisztikai kínálatot jelentenek, és nem alkalmas arra, hogy önmagában megfelelő létszámú keresletet generáljon és hosszú tartózkodási időt biztosítson. Ebből eredően kiemelt fontosságú a turisztikai kínálat hálózatosodásának megteremtése, a szomszédos települések turisztikai kínálatának komplex turisztikai csomagként történő értékesítése. A desztináció általános problémái között  szerepel a komplex, élményt kínáló turisztikai termékek hiánya. A megváltozott turistaigények jelentős kihívásokat támasztanak a vonzerők számára, amelyhez csak nehezen tudnak alkalmazkodni az attrakciók. A valódi kihívást az élménygazdaságba történő átmenet jelenti a térségnek, vagyis a kínálati oldal jellegének megváltoztatása, élményközpontúvá tétele. 
Martfű számára tehát kiemelt cél az idegenforgalom fejlesztése, azon belül a két legfőbb terület a kínálati oldal fejlesztése és a kereslet generálása. A kínálati oldal fejlesztése egyszerre történik a vonzerők és a fogadó kapacitások szintjén. 
Az imázs formálás egyik leghatékonyabb módja a turizmus fejlesztése. A turisztikai vonzerők és szolgáltatások minősége, jellege nagymértékben befolyásolja a rólunk kialakult képet az ide érkező emberek szemében. Ebből eredően a turizmus a település marketing stratégia kulcsterülete. Szükséges létrehozni egy olyan szervezetet, amely a térség turisztikai versenyképességének javításán dolgozik és tudatos, összehangolt marketing tevékenységet folytat. A turisztikai fejlesztésen belül a kulturális kínálat fejlesztése fontos szerepet tölt be a települési identitás megerősödésében. A társadalmi versenyképesség javítása elsősorban közösségfejlesztési beavatkozásokkal történik, amely alapvetően a helyi identitás erősítését célozza. 
A települési turizmust célszerű összekapcsolni a térségi turizmussal. A közelben lévő Tisza idegenforgalmi vonzerejét kihasználva sokszínű turisztikai kínálatot kell biztosítani. A   horgász turizmus fejlesztése, a tiszai víziturizmussal történő összekapcsolása és az aktív turizmust kedvelők kerékpáros turizmusának fejlesztése elsődleges.
Kiemelt hangsúlyt kell, hogy kapjon a gyógyturizmus, melynek alapja lehet a település gyógyhellyé nyilvánítása és a termálfürdőben a különböző balneo - kezelések népszerűsítése.

A turisztikai vonzerők és szolgáltatások minősége, jellege nagymértékben befolyásolja a rólunk kialakult képet az ide érkező emberek szemében. Általában azok a települések, térségek, amelyek jelentős idegenforgalmi vonzerővel rendelkeznek, pozitív imázs alakul ki róluk. De nem csak az ideiglenes ide érkező emberekre gyakorol pozitív hatást a turizmus, hanem az itt élő lakosságra is, hiszen pozitívan befolyásolja kötődéseket, identitásukat, kulturális fogyasztási lehetőségeiket és gazdasági lehetőségüket. Ebből eredően a turizmus a település marketing stratégia kulcsterülete. 
Cél a települési és térségi turisztikai kínálat tudatos marketing tevékenységgel történő értékesítése. 
Pályázatok, befektetők révén új turisztikai attrakciók létrehozása, a turisztikai elemek összefogása a meglévő kínálat komplex csomaggá tétele elsődleges feladat.

A kulturális kínálat fontos szerepet tölt be a települési identitás megerősödésében. A társadalmi versenyképesség javítása elsősorban közösségfejlesztési beavatkozásokkal történik, amely alapvetően a helyi identitás erősítését célozza. A turisztikával foglalkozó helyi civil és nonprofit társaságok megalakulásának, működésének segítése hozzájárulhat a turizmus fejlesztéséhez. A helyi kötődés erősítése, a lakossági identitás fejlesztése egy tudatosabb, értékőrző közösségi modell alapja. 

g.) Települési élettér fejlesztés
A részcél egyik kulcsterülete a vonzó lakóterületek megteremtése. A vonzó lakóterületek, a kulturált és korszerű lakókörnyezet fontos szerepet játszik abban, hogy az emberek szeressenek itt élni. Ebből eredően ez a terület is lényeges szerepet tölt be a településimázs formálásában, hozzájárul a község attraktivitásának, vonzerejének növeléséhez. A települési életterek fejlesztésében fontos szerepe van a lakosságot kiszolgáló rekreációs tereknek és a reprezentatív településképnek, közterületeknek. 
A település központi területének fejlesztése, a városközponttól délre eső területen történő továbbépítése szükséges.

 A településkép szerves részei a közterületek, melyek közpark jellegét erősíteni szükséges, kertészeti eszközökkel egységes zöldfelületi rendszert kell létrehozni. A meglévő zöldfelületek rehabilitációja és ligetesítése a település átszellőzöttsége szempontjából is lényeges. 
Az új, tartalék lakóterületek (a vasúton túl lévő Óvárostól délre és a település nyugati részén kijelölt lakóterülete) infrastrukturális fejlesztése szükséges. A tartalék lakóterület hosszútávon a település lakóterület szükségletét biztosítják.
2.2.2.
A fejlesztési célok értelmezése az egyes településrészekre - az integrált városfejlesztési stratégia alapján
TELEPÜLÉSRÉSZEK (forrás: IVS)

1. VÁROSKÖZPONT

Martfűn a városközpont a város társadalmi (közszolgáltatások) és gazdasági súlyponti területe (Tisza Iparterület, kereskedelmi szolgáltatások). A városközpont igen komplex heterogén terület, amely a város sajátos fejlődésének köszönhető. 
Fejlesztési célok:
· Megújuló, minőségi szolgáltatásokat nyújtó városközpont

A meglévő közszolgáltatások minőségi megújítását, további energetikai racionalizálását, fokozatos integrálását tekinti a város a legfőbb prioritásának a városközpont területén, amely a városrész közszolgáltatási profilját erősíti és egy fenntarthatóbb, rentábilisabb közszolgáltatás alapjait teremti meg. A fejlesztési célok között szerepel egy minőségi közösségi közlekedés megteremtése.
· Dinamikusan fejlődő kereskedelmi és szolgáltató funkciók

A városközpont közszolgáltató profiljának erősítése mellett kiemelt szerep jut a kereskedelmi és szolgáltatási funkciók erősítésének a városrész területén. Ennek érdekében a kereskedelmi funkciójú területek kiszolgálása illetve a szolgáltatások fizikai integrálása kap hangsúlyos feladatot.
· Megújuló, rehabilitált lakótelepek, szolidáris önkormányzati lakáspolitika

A városközpont a település sajátos történeti fejlődésének köszönhetően erőteljes lakófunkciókkal is rendelkezik. A lakótelepek itt koncentrálódnak. A lakótelepek szociális célú rehabilitációja az elsődleges prioritása a városrész fejlesztésének. A slumosodással veszélyeztetett városi lakóterületek megújítása különösen fontos mielőtt a szegregáció megindulna, ezek lényegében preventív lépésnek számítanak. A lakófunkciók fejlesztésében kiemelt szerep jut egy hatékony és szolidáris önkormányzati lakáspolitikának amellyel kezelhetőek bizonyos szociális feszültségek. A zöldfelületek fejlesztése mellett a lakótelepek energetikai megújítása egy klímabarát zöldváros megteremtése érdekében szintén prioritás.
· Lakófunkció bővülése a városmag körül

A városmag területén új lakóterületek kijelölésével egy intenzív városépítési programot szükséges ösztönözni, amely a prognosztizált népességszám növekedés igényeit kielégíti.

· Versenyképes turisztikai szolgáltatások és rekreációs lehetőségek

A városközponti városrészben kiemelkedik a rekreációs funkció. Az elkövetkező évek városfejlesztési politikájában, továbbra is hangsúlyos szerepet játszik a turizmus fejlesztése. Elsősorban a város szövetében ágyazódó rekreációs övezet fejlesztése prioritás, amely érinti  a sportolási, aktív - turisztikai lehetőségeket, szolgáltatások bővítését, kapcsolódó infrastrukturális háttér megteremtését. a Tisza aktívabb bekapcsolását a termékfejlesztésbe, gyógy - és egészségturisztikai szolgáltatások fejlesztését, a professzionális közösségi marketing tevékenység feltételeinek megteremtését. Elengedhetetlenül fontos a rekreációs övezetek komplex fejlesztése.

· Versenyképes cipőipari centrum és revitalizált, városképbe illeszkedő iparterület

A városközpont elsődleges gazdasági funkcióját a településmagban elhelyezkedő Tisza Ipartelep adja, amely közel húsz cipőiparban érintett kis és középvállalkozást koncentrál. Az iparterület revitalizációja, illetve városképbe illesztése az elkövetkező évek fontos feladata. Az iparterület fejlesztésében kiemelt szerepet kapnak az energetikai fejlesztések, a műszaki infrastruktúra fejlesztése. de emellett klaszteresedés előmozdítása és bizonyos technológiai fejlesztések is lényegesek lesznek.
· Erős szociális kohézió és befogadó társadalom

A közösségfejlesztés a társadalmi regeneráció eszköze, ennek érdekében ennek a területnek a kiemelt kezelése különösen fontos lesz. Munkába álláshoz szükséges kompetenciák elsajátításának támogatása, a munkaerőpiaci reintegráció segítése. A közösségi integráció elmélyítése és az interperszonális kapcsolatok erősítésének támogatása. Az idősek mentális problémáinak koncentrált kezelése. A fiatalok körében intenzív tehetséggondozás, a fiatalok között a közösségi kohézió erősítése. Tudatos közösségek kialakítása érdekében szemléletformáló akciók indítása.
Településfejlesztési célok a Városközpont területén:

- Az új városközponttól délre lakó és intézményi funkciójú területfejlesztés


- A városi sportcsarnok melletti, egykori iskolai szárny épületrészben idősek 
bentlakásos otthonának kialakítása


- A lakótelepek rehabilitációja, energetikai korszerűsítése


- Az általános iskola sportudvarának fejlesztése és tornaterem megvalósítása

- Temető környezetrendezése


- Rekreációs terület fejlesztése a Tisza - partján


- A Tisza árvízvédelmi töltésén kerékpárút és sétány kialakítása


- A Tisza - parthoz közeli garázssorok elbontása, új, környezetbeillő garázsok 
megvalósítása a lakótelepen


- A bérlők háza teljes felújítása


- Az egykori gyermekorvosi rendelő újrahasznosítása


- Mentőállomás kialakítása


- A Tisza - part melletti terület zöldfelületi rendezése


- A Tisza ipartelep rehabilitációja


- Inkubátorház létrehozása


- A művelődési ház energetikai korszerűsítése


- A városkapu kialakítása


- A Tisza Ipartelep kerítésének környezetbe illesztése

2. KERTVÁROS
Martfű jelentős kiterjedésű kertvárosi lakóövezetekkel rendelkezik. A kertvárosok ketté válnak egymástól, az egyik a városközponttól keletre, a másik nyugatra található. A keleti kertváros csakúgy, mint a városközpont szintén heterogén funkciójú. Három jelentős funkciója: lakó, rekreációs és gazdasági.
·  A közösség városligete, megújuló közterületek

A városrész letéteményese a település közösségi és rekreációs célú fejlesztéseinek egyaránt. Ez a városrész ad otthont Martfű elkövetkezendő éveinek legnagyobb zöldfelületi beruházásának, amely egy városliget kialakítását célozza. A komplex, zöldfelület növekedéssel járó, közösségfejlesztést indukáló szabadidőpark program jelentősen javítani fog a városrész imázsán és segíteni fogja a város környezeti megújulását. Ezek mellett a rekreációs övezet fejlesztésében is meghatározó jelentőséggel bír.

· Minőségi, biztonságos közlekedési hálózatok

A városrész fejlesztésének másik prioritása a közlekedési hálózatok fejlesztése, amely magában foglalja  a közúti, a kerékpáros és a közösségi közlekedés fejlesztését egyaránt.

· Ipartelepítés

A városrész déli területén, a lakófunkcióktól elszigetelten van kijelölve az ipari park területe. Jelenleg a földterület közművesítetlen, üres. Az elkövetkezendő években a zöldmezős ipari beruházások telepítésének ez a terület lesz kijelölve. Az ipari park elsősorban kis és középvállalkozások termelő üzemeinek létrehozását fogadja, továbbá a vállalkozásokat támogató szolgáltatások telepítését.
Településfejlesztési célok a Kertváros területén:
- A rekreációs terület fejlesztése

- A családiházak energetikai korszerűsítése

- Az Ipari parkban az infrastruktúra kiépítése

- Ipari park területének bővítése

- A bányató környezetrendezése, tanösvény kialakítása

- Az ipartelepi út megvalósítása

- Új lakóterület kialkítása

3. ÓVÁROS
Martfű óvárosnak nevezett kertvárosi lakóterülete hamarabb jött létre, mint a másik kertvárosi terület. A városrész kizárólag lakófunkciókat hordoz. 
· Élhető, rendezett, nyugodt kertváros

A kertváros közbiztonságának javítása és a városrész környezeti regenerációjának segítése.

· Gyalogos és kerékpáros barát lakóövezetek, minőségi közlekedési hálózatok megteremtése

A városrész közlekedésbiztonságának megteremtése érdekében kerékpárút és gyalogos járdák fejlesztése, a hálózatok bővítése. Ebben a prioritásban szerepet kap a városrész közlekedési kapcsolatainak erősítése a városközponttal. A városrész fejlesztésének másik prioritása a közlekedési hálózatok fejlesztése, korszerűsítése, elsősorban kisléptékű közlekedésfejlesztési beavatkozásokkal.

· Bővülő lakóterületek, élhető külváros

A lakóterültek bővítésének lehetőségét az elkövetkezendő években ez a városrész biztosítja elsősorban a Zsófia dűlő területén. A Zsófia dűlő Martfű külvárosi része, ahol az infrastrukturális ellátottság alacsony színvonalú. Először is korszerűsíteni kell a terület infrastrukturális hátterét, amely egy intenzív lakóingatlan fejlesztésnek termeti meg az alapját. Másrészt a terület fejlesztésében a közterület fejlesztés is hangsúlyos szerepet kaphat.
Településfejlesztési célok az Óváros területén:

- A vasútállomás környezetrendezése


- Kamionos pihenő és parkolóhely kialakítása motellel


- Az alközpont környezetrendezése, rehabilitációja


- A déli, még be nem épített lakóterület infrastrukturális fejlesztése

- Zsófia zártkertek területének infrastrukturális fejlesztése

4. ÉSZAKI IPARTERÜLET
Az Északi-iparterület kizárólag gazdasági funkciókkal rendelkező külterületi városrész. Lakossága nincs. A településen ez a terület rendelkezik a legnagyobb gazdasági potenciállal. Az önkormányzat, a Bunge Zrt., a Heineken Hungária Zrt tulajdonolja a területeket, vagyis ezek a szereplők rendelkeznek döntési pozíciókkal. A városrész fejlesztése az alábbi prioritásokat foglalja magába. 
· Versenyképes ipart támogató üzleti infrastruktúra és ipartelepítést támogató műszaki infrastruktúra fejlesztése

A városrész fejlesztésében meghatározó jelentősége az ipartelepítést támogató üzleti infrastruktúra fejlesztésnek van. Tekintve, hogy a városrész a gazdasági funkción kívül nem rendelkezik más funkciókkal, így a fejlesztéspolitikai orientációja is kézenfekvő. A fejlesztési prioritás két területen sürget beavatkozást. Egyrészt a meglévő üzleti infrastruktúra fejlesztése, amely a befektetői igényekhez igazodik. Másrészt új területek feltárása ipartelepítés céljából. Ennek egyik formája lenne az iparterület ipari parkká alakítása.

· Befektető és vállalkozóbarát környezet

Az infrastrukturális feltételek mellett szükség van olyan beavatkozásokra, amely egy befektető és vállalkozásbarát város alapjait teremti meg. Ennek legfontosabb elemei a következők: meglévő vállalkozó szaktanácsadási rendszer fejlesztése a helyi kkv szektor számára, professzionális befektetés - ösztönzési tevékenység feltételeinek megteremtése
Településfejlesztési célok az Északi Iparterület területén:

- A sörgyár mellett fejlesztési terület kijelölése élelmiszer feldolgozó üzemnek

- A sörgyár technológiai fejlesztése


- A növényolajgyár energetikai fejlesztése

Külterületi fejlesztések:

[image: image4.emf]
Belterületi fejlesztések:
[image: image5.emf]
3.
KIINDULÓ ADATOK A TOVÁBBI TERVEZÉSI FELADATHOZ
SWOT -analízis

	Erősségek
	Gyengeségek

	· jelentős ipari tradíciók és működő ipartelepek
· multinacionális cégek jelenléte

· a cipőgyártás egyik magyarországi központja

· az európai növényolajgyártás centruma

· működő sörgyár

· erős gazdasági és foglalkoztatási funkció

· kedvező közlekedési kapcsolatok
· dinamikusan fejlődő turizmus, növekvő vendégforgalommal

· martfűi rekreációs központ és Spa 

· fejlett üzleti infrastruktúra
· meglévő ipari park

· vállalkozóbarát önkormányzati politika

· jelentős iparűzési adó bevétel
· rendezett településkép
· széleskörű társadalmi önszerveződés

· természetvédelmi értékek
· művészeti hagyományok 

· civil szervezetek

· Tisza közelsége és a Tisza - part
· működő oktatási intézmények
· meglévő, szép természeti környezet

· rendezett utcaképek

· korszerű lakásállomány

· kiépült infrastruktúra

· kereskedelmi ellátás

· jó minőségű mezőgazdasági területek

· helyileg védett telepszerű beépítés


	· kicsi a vonzáskörzet
· autópálya nincs a környéken
· széttagolt településközpont
· munkanélküliség
· foglalkoztatási lehetőség specifikus
· ipari park nem települt be
· belterületi, beékelődött iparterület
· a turisztikai kínálat hiányosságai
· csökkenő lakosságszám és elöregedés
· magas a munkanélküliek száma
· szegregáció megjelenése
· a városban nincs történelmi településrész
· a lakótelepek jelentős része energetikai és teljeskörű felújításra szorul
· Tisza - part nem kiépített

· Meglévő településképet romboló garázssorok



	Lehetőségek
	Veszélyek

	· további gazdasági fejlesztések a meglévő iparterületekre alapozva
· Szolnok logisztikai szerepkörének vonzása
· gyógyhellyé nyilvánítás és az egészségturizmus fejlesztése
· megújuló energia hasznosítása

· gazdasági fejlesztés
· külföldi tőkebefektetések megélénkülése
· állami és EU-s támogatások, magántőke bevonása

· alapfokú oktatási-, sport és szabadidős infrastruktúra fejlesztés

· természetvédelmi értékek felértékelődnek
· mezőgazdasághoz kapcsolódó termékfeldolgozás

· településkép javítása

· települési infrastruktúra (kerékpárút, járdák) fejlesztése

· tőkeerős cégek betelepülése

· civilszervezetek erősödése


	· Tőkeerős befektetők hiánya

· Tovább nő a szociálisan rászorulók száma

· a mezőgazdaságban a szélsőséges időjárási viszonyok (aszály, belvíz, vihar stb.)

· a támogatási források szűkülése

· az önkormányzat és intézményei anyagi feltételeinek romlása

· elvándorlás kialakulása

· lakosságszám csökkenés az elöregedés miatt

· munkahelyteremtés elmaradása

· csökken a működő vállalkozások száma

· turisztikai beruházások meghiúsulása

· intézmény korszerűsítések elmaradása

· a térségben lévő erős turisztikai versenytársak negatív hatása
· közbiztonság romlása

· társadalmi szolidaritás hiánya (egyének és gazdasági élet szereplői között)

· lakosság egészségi állapotának romlása 


A település erősségeit, gyengeségeit, lehetőségeit, veszélyeit elemezve megállapítható, hogy a település fejlődésének alapja a gazdaság fejlesztése, beruházások megvalósítása. A megvalósuló beruházások munkahelyteremtéssel járnak, melyek a helyi munkaerő foglalkoztatás szintjét emelik és munkanélküliek arányát csökkentik. A helyi gazdaság élénkítése hozzájárulhat a kapcsolódó szolgáltatások megteremtéséhez, működtetéséhez. Mindezen tényezők közvetve visszahatnak az elvándorlás mérsékléséhez.
3.1.
A stratégiához és a településrendezési eszközök készítéséhez szükséges társadalmi, 
gazdasági és környezeti adatok meghatározása
A településfejlesztési koncepció egy részletes megalapozó vizsgálat (helyzetfeltárás, helyzetelemzés, helyzetértékelés) előzte meg. A megalapozó vizsgálat részletesen bemutatja a település jelenlegi helyzetét, a gazdasági, társadalmi, környezeti folyamatokat, tendenciákat.

A stratégiához és a településrendezési eszközök készítéséhez szükséges társadalmi, gazdasági és környezeti adatokat a kijelölt átfogó és részcélok mentén lehet kijelölni. Az adatok körének kijelölésekor elsődleges szempont, hogy ezen adatokkal a kívánt változások mérhetőek legyenek.
	Beavatkozási terület
	Beavatkozási terület leírása
	Jelenlegi érték
	Tervezett érték
	Változás

	Vállalkozások száma
	A településen regisztrált vállalkozások száma
	 625 db
	db
	

	Vállalkozások száma
	A településen működő vállalkozások száma
	 291 db
	
	

	Új vállalkozások
	Újonnan betelepült vállalkozások száma
	 47 db
	db
	

	Gazdasági növekedés/csökkenés
	Működő vállalkozások árbevétele
	78.747.519.882,-Ft
	Ft
	

	Kereskedelem
	Kereskedelmi egységek száma
	 52 db
	db
	

	Munkanélküliség
	Településen élő munkanélküliek/álláskeresők száma
	 302 fő
	fő
	

	Foglalkoztatottság
	Foglalkoztatottak aránya az aktív népességhez viszonyítva
	49,01 %
	%
	

	Szociális ellátásban részesülők
	Szociális ellátásban részesülők száma
	655 fő
	fő
	

	Jövedelem
	Adóerő képesség
	50 000ft/fő
	
	

	Vendéglátás
	Vendéglátóegységek száma
	 18 db
	db
	

	Idegenforgalom
	Kereskedelmi szálláshelyek szállásférőhelyeinek száma
	612 db
	db
	

	Idegenforgalom
	Kereskedelmi szálláshelyeken eltöltött vendégéjszakák száma
	26 046 db
	db
	

	Lakónépesség száma
	Települési lakónépesség száma
	 6421 fő
	fő
	

	Elöregedés
	60 év felettiek aránya a népességen belül
	 26 %
	%
	

	Korszerkezet
	18 év alattiak aránya a népességen belül
	 13 %
	%
	

	Születések száma
	Születések száma
	 42 fő
	fő
	

	Bevándorlás
	Településre beköltözők száma
	260 fő
	fő
	

	Elvándorlás
	Településről elköltözők száma
	285  fő
	fő
	

	Vándorlási különbözet
	Beköltözők és elköltözők száma
	260fő/285 fő
	fő/fő
	

	Társadalmi önszerveződés
	Civil szervezetek száma
	 33 db
	db
	

	Funkcióbővítés
	Újonnan létesült közszolgáltatások száma
	0 db
	db
	

	Járdák 
	Kiépített járdák hossza
	36 km
	km
	

	Zöldfelületek
	Zöldfelületek nagysága
	181 899 m2
	m2
	

	Csatornahálózat
	Csatornahálózat hossza
	47 km
	km
	

	Csatorna rákötés
	Közüzemi csatornahálózatra rákötött lakások száma
	 1611 db
	db
	

	Kulturális rendezvények
	Kulturális rendezvények (színházi, zenei előadások, ismeretterjesztő előadások stb.) száma
	 424 db
	db
	


3.2.
A meghatározott területigényes elemek alapján, javaslat a műszaki infrastruktúra fő 
elemeinek térbeli rendjének és a terület-felhasználásra irányuló településszerkezeti 
változtatásokra
Infrastrukturális változások

Közlekedési infrastrukturális változás tekintetében a 4629. jelű Martfű - Kengyel - Törökszentmiklós országos mellékút fejlesztése, továbbá az út nyomvonala mellett különválasztott kerékpárút megvalósítása. A 4633. jelű Martfű - Cibakháza - Cserkeszőlő út fejlesztése és mellette kerékpárút megvalósítása. A 4627. jelű közút belterületi szakaszának (Rákóczi út) felújítása. Az ipari parkhoz vezető út kialakítása. A térségben megvalósuló közlekedési infrastruktúra fejlesztés a gazdasági fejlesztés motorja lehet, mely a település gazdasági, logisztikai fejlesztésére is pozitív hatással lehet. 
A Bata - lakótelepen a közlekedési infrastruktúra fejlesztése, az utak felújítása, burkolása és parkolók kialakítása révén. A fejlesztés a lakókörnyezet minőségére pozitív hatással van. A belterületen a Kérész út burkolatának felújítása, valamint belterületi kerékpárutak és járdák építése.
A Tisza - parton az árvízvédelmi töltésen sétány és kerékpárút megvalósítása mely a közlekedési fejlesztésen túl az idegenforgalomra is jelentős pozitív hatást gyakorol.

Autóbuszos közösségi közlekedés feltételeinek javítása a település teljes területén. A vasút melletti területen kamionparkoló és motel építése javítja az infrastrukturális viszonyokat.

Infrastruktúra területén az ivóvízminőség - javító program lezárása, hosszútávon a városi szennyvíztisztító telep külterületre történő kihelyezése. A Bata lakótelep ivóvíz és szennyvízcsatorna hálózatának teljes rekonstrukciója, egyesített rendszerű csatorna kialakításával.
Az ipari park területének teljes infrastruktúra kiépítése, mely hozzájárulhat az ipari parkban a befektetők letelepedéséhez.

A tartalék lakóterületeken infrastruktura kiépítése.

Területfelhasználási változások

A területfelhasználási változások során cél a kompakt és a klímatudatos település megteremtéséhez szükséges a település egyes térszerkezeti elemeinek felülvizsgálata és újra gondolása. A gazdasági területfejlesztések a település fő célkitűzését az ipari település erősítését és a munkahelyteremtést szolgálják. A területfelhasználási változások a meglévő és tervezett területhasználat változását mutatják be.

Martfű területén a következő területfelhasználási változások tervezettek :

· Tervezett iparterület az északi iparterület mellett, a sörgyár melletti terület kijelölésével
· Iparterület kijelölésének megszüntetése az északi iparterület nyugati részén a növényolajgyár és a 442. számú főközlekedési út közötti területsávban
· Iparterület kijelölésének megszüntetése a növényolajgyártól északra lévő területen

· Tervezett hétvégiházas üdülőterület a "Zsófia" kiskertek területén

· Rekultivált hulladéklerakó területén napelempark kijelölése

· Kamionparkoló és motel részére területkijelölés

· Mentőállomás területének kijelölése

· Az ipari park bővítési területének kijelölése

Martfű város fejlesztésének célja egyrészt a népesség megtartása és növelése, melynek érdekében a lakókörnyezet fejlesztésével kapcsolatos fejlesztések támogatása. A népesség megtartásának és növelésének a záloga a munkahelyek megteremtése, melynek érdekében a nagy ipari múlttal rendelkező gyártelepek rekonstrukciója, fejlesztése kiemelt cél. Az ipari üzemekhez kapcsolódó fejlesztések területigényének biztosítása és rendezése prioritást élvez. A meglévő, de jelenleg még funkcióját be nem töltő ipari park alkalmassá tétele befektetőknek történő kiajánlásra. Ennek érdekében az ipari parkhoz vezető út burkolása, kialakítása, valamint az ipari park infrastrukturális fejlesztése is kiemelt feladat. Az ipari park befekteésre történő kiajánlásához újabb bővítési terület kijelölése a nagyobb ipari létesítmények letelepedésének elősegítése érdekében.  Támogatni kell a megújuló energia használatot, ennek érdekében napelempark területének kijelölése és az ipartelepek energiahatékonyságot célzó beruházásainak támogatása. A külterületi mezőgazdasághoz kapcsolódó állattartó telepek fejlesztésének, rendezésének elősegítése. A település belterületén rendezése, jellegének erősítése, az infrastrukturális elemek fejlesztése, aktív zöldfelület kialakításával élhető, minőségi lakókörnyezet kialakítása. Az intézmények további energiahatékony felújítása az üzemeltetési költségek optimalizálása. Új ipari és szolgáltató létesítmények letelepedésének ösztönzése inkubátorház megvalósításával, mely által a foglalkoztatottsági szint emelése megtörténhet. 
3.3.
Az örökségi értékek és a védettség bemutatása, javaslatok az örökség védelmére és az 
örökségi érték alapú, fenntartható fejlesztésre
A 2001. évi LXIV. törvény szabályozza és határozza meg a kulturális örökség védelmét. A törvény hatálya kiterjed a régészeti örökségre, műemléki értékekre, kulturális javakra, továbbá meghatározza ezek védelem alatt álló környezetét is.

A védelem alatt álló művi értékek környezetében történő fejlesztések meghatározásánál, elsődleges szempont az adott művi érték védelme, továbbá a művi érték környezetének figyelembevétele. A helyi építési szabályzatban kell meghatározni azokat a szabályozókat, melyek figyelembe veszik a kulturális örökség védelmét és előtérbe helyezik a fenntartható fejlesztést.

Művi értékek

Országos védelem alatt a Lechner Lajos Tudásközpont adatközlése alapján Martfű városában művi érték nincs.
A város 36/2012. (XI. 30.) Önkormányzati rendeletében jóváhagyta „az épített és természeti értékek helyi védelméről” szóló rendelkezést, amely az alábbi védelmi kategóriákat tartalmazza:
Településkarakter védelem:

A Hősök tere u.-Simon Ferenc u.-Ságvári Endre u.- Gesztenye sor által határolt területen meglévő lakóépületek. A Simon Ferenc u.-Ságvári Endre u.- Gesztenye sor- Béke u. által határolt területen meglévő lakóépületek.

Településkép védelme:

A  A Hősök tere u.-Simon Ferenc u.- Ságvári Endre u.- Gesztenye sor és  Simon Ferenc u.-Ságvári Endre u.- Gesztenye sor- Béke u. által határolt területen meglévő lakóépületek  tetőhéjazata, homlokzata, nyílászárói.

Település táji környezete:

A Gesztenye sor két oldalán található gesztenyefák.
Település egyedi védelem alá eső épületei:

	Ssz.
	Épület megnevezése
	Utca, házszám, helyrajzi szám
	A helyi védelem tárgya

	1
	lakóépület
	Simon Ferenc út 2.

hrsz:796/4
	Az épület homlokzata, tetőhéjazata, nyílászárói

	2
	lakóépület
	Simon Ferenc út 4.

hrsz:796/3
	Az épület homlokzata, tetőhéjazata, nyílászárói

	3
	lakóépület
	Simon Ferenc út 5.

hrsz:834/12
	Az épület homlokzata, tetőhéjazata, nyílászárói

	4
	lakóépület
	Simon Ferenc út 6.

hrsz:796/2
	Az épület homlokzata, tetőhéjazata, nyílászárói

	5
	lakóépület
	Simon Ferenc út 13.

hrsz:831/26
	Az épület homlokzata, tetőhéjazata, nyílászárói

	6
	lakóépület
	Sallai u. 1.

hrsz.:834/20
	Az épület homlokzata, tetőhéjazata, nyílászárói

	7
	lakóépület
	Sallai u. 2.

hrsz.:831/28
	Az épület homlokzata, tetőhéjazata, nyílászárói

	8
	lakóépület
	Sallai u. 3.

hrsz.:834/19
	Az épület homlokzata, tetőhéjazata, nyílászárói

	9
	lakóépület
	Sallai u. 4.

hrsz.:831/29
	Az épület homlokzata, tetőhéjazata, nyílászárói

	10
	lakóépület
	Sallai u. 5.

hrsz.:834/18
	Az épület homlokzata, tetőhéjazata, nyílászárói

	11
	lakóépület
	Sallai u. 1.

hrsz.:831/30
	Az épület homlokzata, tetőhéjazata, nyílászárói

	12
	lakóépület
	Sallai u. 6.

hrsz.:834/17
	Az épület homlokzata, tetőhéjazata, nyílászárói


Helyi védett épített értékek

Kastélyszálló, volt alkotó ház (Martfű, Móricz Zsigmond út 39., 709/75 hrsz)

Az egykori vadászkastély majd alkotóház a település egyik legrégebbi épülete. Szabadonálló, villaszerű épületen a hármas tagolás megfigyelhető. Különösen szépek, és egyediek a homlokzaton lévő fából készített oromzati díszítések. Rendhagyó az épület középső tagolásán megjelenő apácarácsos kiképzés

Bata lakótelep típusépületei I. (Martfű, Sallai Imre út 2.,831/28 hrsz)

1940 -ben a Csehországi Bata - cipőgyár megvásárolta Martfű belterületén a cipőgyár területét, valamint annak szomszédságában lévő területet a gyár munkásainak lakótelep építésére. A villaszerű egyemeletes szabadonálló épületek a település történetéhez szorosan kapcsolódnak. A kétlakásos, egyemeletes háztípus szimmetrikus elrendezésű.

Bata lakótelep típusépületei II. (Martfű, Béke utca 1.,806/9 hrsz)

1940 -ben a Csehországi Bata - cipőgyár megvásárolta Martfű belterületén a cipőgyár területét, valamint annak szomszédságában lévő területet a gyár munkásainak lakótelep építésére. A villaszerű egyemeletes szabadonálló épületek a település történetéhez szorosan kapcsolódnak. A teljes alapterületen alápincézett négylakásos háztípus bejárata az épület mögött a közös udvar felől van. 

Bata lakótelep típusépületei III. (Martfű, Ságvári Endre utca 3.,804/9 hrsz)

1940 -ben a Csehországi Bata - cipőgyár megvásárolta Martfű belterületén a cipőgyár területét, valamint annak szomszédságában lévő területet a gyár munkásainak lakótelep építésére. A villaszerű egyemeletes szabadonálló épületek a település történetéhez szorosan kapcsolódnak. A villaszerű többlakásos épület homlokzata tagolt, a középső rész kiugrik és a homlokzatot megtörik az erkélyek.

Bata lakótelep típusépületei IV. (Martfű, Hősök tere 4.,804/13 hrsz)

1940 -ben a Csehországi Bata - cipőgyár megvásárolta Martfű belterületén a cipőgyár területét, valamint annak szomszédságában lévő területet a gyár munkásainak lakótelep építésére. A villaszerű egyemeletes szabadonálló épületek a település történetéhez szorosan kapcsolódnak. A szabadonálló kétlakásos épület bejárata oldalról történik.

Művelődési ház (Martfű, Mártírok útja 1.,796/14 hrsz)

A településsel szinte egyidős, az 1950 -es években épült szocreál épület a megye legnagyobb művelődési háza. 1957 óta igazi kulturális és szellemi centrum. Külső megjelenésével, tömegformálásával a kor építészetét tükrözi.

Református templom (Martfű, Szent István tér 3.,349/44 hrsz)

A modern építészet jellemző építészeti jegyeit hordozó templom az új városközpont kialakításakor épült.

Római katolikus templom (Martfű, Szent István tér 2.,349/42 hrsz)

Az új településközpont egyik meghatározó épülete a Róm. Katolikus templom, melyet 2000. év környékén adták át. Stílusa a modern korra jellemző, az egyházi rendezvények mellett a zenei és művészeti élet eseményeinek is helyt ad.

Városháza (Martfű, Szent István tér 1.,349/56 hrsz)

1996 –ban adták át a város új, modern épületét, melyet Marton Csaba szolnoki építész tervei alapján készítettek, melyre tervpályázatot is kiírtak. Stílusjegyeit tekintve modern megjelenésével tökéletesen illeszkedik a környezetében található templom épületekkel és köztéri szobrokkal, műalkotásokkal.

Szent István szobra (Martfű, Szent István tér 1.,349/83 hrsz)

A főteret D –ről lezáró Szent István szobor a városban élő kortárs művész, Gyurcsek Ferenc alkotása, mely egyúttal a tér névadója is. Bronz anyagú szobor, a rajta lévő korona, jogar és országalma aranyozott kiképzésű. Talapzataként terméskőtömb lábazat szolgál, melyeket különféle bevésett motívumok díszítenek.

Időkapu (Martfű, Szent István tér 1., 349/59 hrsz)

A millennium évfordulójára valamint a települési autonómia elnyerésének 50. évfordulójának egybeesésére emlékeztet Gyurcsek Ferenc „időkapu” című alkotása a város főterén. Csiszolt márványhatású kő ajtótok és bronz ajtólap alkotja a kompozíciót, melynek felső „tokjába” vésték a kettős évfordulót.

1848-49-es emlékmű (Martfű, Szent István tér, 349/59 hrsz)

A Szent István főtér déli oldalán elhelyezkedő emlékmű szintén Gyurcsek Ferenc alkotása. Az igényesen kialakított közpark színfoltja a kőoszlopra ráhelyezett bronz dombormű kivitelű szobor. A talapzat alsó harmadában elhelyezett írás rögzíti a műalkotás elhelyezésének apropóját, és állítójaként a Martfűi Önkormányzatot.

Bata lakótelep két tömbje (Martfű, Béke utca, Ságvári Endre utca, Hősök tere, 804/1, 806/1 hrsz)

Jan Antonín Bata az 1940-es évek elején nagyszabású tervet dolgozott ki Martfűn a Bata konszern megépítésére, mely magában foglalta a Cikta cipőgyárat és a munkáskolóniát. A munkáskolónia lakásai az első telepszerű építések megvalósítását mutatják. Az épületek és hozzá kapcsolódó közösségi létesítmények, parkok elrendezése még az eredeti elképzelések szerintiek, bár a telep a tervek szerinti végleges változatát nem érte el, de ezen formájában megőrizendő, mind az épületek egyedi védelmét tekintve, mind az egész lakótelep területét tekintve.

Régészeti örökség
Országos régészeti védelem alatt álló lelőhelyek (Lechner Lajos Tudásközpont adatközlése): 
	Azonosító
	Lelőhelyszám
	Név
	hrsz

	25490
	1
	Martfű I. számú lelőhely
	090, 088/2, 088/3, 089, 085, 084

	25491
	2
	Martfű II. számú lelőhely
	068/24, 068/41, 068/42, 068/7, 071, 072, 074/110, 074/111, 074/45, 074/63, 074/64, 074/65, 074/66, 074/67,074/68,074/69,074/70,074/71, 074/82,074/83,074/84,074/85,074/86, 076/1, 076/2, 079, 081, 082/2,2018, 2019, 2100/1, 2100/2, 2101, 2102, 2103, 2104,2105, 2106, 2107, 2108, 2109, 2110,2111, 2112, 2113, 2114, 2115, 2116, 2117, 2118, 2119, 2120,2121, 2122, 2123, 2124, 2125, 2126, 2127, 2128, 2129, 2130, 2131, 2132, 2133, 2134, 2135, 2136, 2137, 2138, 2139, 2140, 2140, 2142, 2143, 2144, 2145, 2146, 2147, 2148

	36952
	3
	Tisza Cipőgyár
	346,714/1,716/10,716/12,716/13,716/15,716/16,716/18,716/20, 716/23,716/27, 716/28,716/29,716/31, 716/33, 716/35, 716/37, 716/40, 716/41, 716/42, 716/44, 16/45, 716/46, 716/48, 716/49, 716/5, 116/51, 716/52, 716/53, 716/54, 716/55, 716/56, 716/57, 716/58, 716/59, 716/8, 791/13, 791/3, 793/1, 794/1

	65236
	4
	Martfű, Csesz - dűlő I.
	0113/58, 0113/65, 0114

	65240
	5
	Martfű, Csesz - dűlő II.
	0113/58, 0113/59, 0113/8, 0113/7, 

	65242
	6
	Martfű, Csesz - dűlő III.
	0113/62, 0113/63, 0113/64,

	65246
	7
	Martfű, Csesz - dűlő IV.
	0113/2, 0113/3, 0113/62, 0113/63, 0113/64

	65248
	8
	Martfű, Csesz - dűlő V.
	0113/10, 0113/11, 0113/12, 0113/13, 0113/14, 0113/19, 0113/20, 0113/21, 0113/22, 0113/23, 0113/24, 0113/25, 0113/26, 0113/30, 0113/31, 0113/32, 0113/33, 0113/34, 0113/35, 0113/36, 0113/37, 0113/38, 0113/41, 0113/42, 0113/43, 0113/44, 0113/45, 0113/46, 0113/5, 0113/6, 0113/7, 0113/8, 0113/9

	65250
	9
	Martfű, Csesz - dűlő VI.
	0113/52, 0113/51

	32830
	10
	Gyuris - halom
	04, 011/9

	32834
	11
	Vágott - halom
	015, 011/7

	77637
	12
	Tisza - part
	04, 05/1

	32816
	3 (Mezőhék)
	Kalapos - halom
	048/15, 048/16, 048/17, 048/20, 0321


4.
A MEGVALÓSÍTÁS ESZKÖZEI ÉS AZOK NYOMON KÖVETÉSE

4.1.
A koncepció megvalósítását szolgáló eszköz- és intézményrendszer
A célok megvalósítását azok az önkormányzati tevékenységek jelentik, melyek segítik a fő célkitűzések megvalósítását és támogatják a fejlesztési célokat.
Ezen eszközök a következők lehetnek:

· Településszerkezeti tervben jelölt fejlesztések megvalósulása

· A szabályozási tevékenységek (pl.: út szélesítés, új út nyitás megvalósítása)

· Új fejlesztés esetén településfejlesztési megállapodás a befektetővel

· Befektetők bevonása, esetleges együttműködés
· Pályázatok

· Helyi adókedvezményekkel a munkahelyteremtő vállalkozások letelepedésének elősegítése

· Fiatalok letelepedésének ösztönzése (pl.: első lakáshoz jutási támogatás)
· Önkormányzati tulajdonú telekértékesítések támogatási rendszere (letelepedés ösztönzése érdekében lakásépítéshez kötötten)

· Önkormányzati bérlakások építése

· Önfenntartás érdekében önkormányzati beruházások és a közmunka- és startmunka program folytatása

· Önkormányzati idősek otthonának építése

· Marketing tevékenység

A településfejlesztési koncepció megvalósítását szolgáló szervezeti elvárások:

A településfejlesztési koncepció megvalósítása olyan szervezeti együttműködést igényel, amely biztosítja a koncepció folyamatos monitoringját és a visszacsatolási lehetőséget.

A koncepció megvalósulása érdekében folyamatosan nyomon kell követni a fejlesztések megvalósulását, az elért eredményeket elemezni és értékelni kell. A településfejlesztés társadalmi, gazdasági és szabályozási környezetét figyelemmel kell kísérni, és a külső feltételrendszer változásainak koncepcióra gyakorolt hatását elemezni szükséges. Ezen feltételek változásának visszacsatolását meg kell valósítani a koncepcióba.

A település társadalmi és gazdasági igényeinek nyomonkövetése és a változások beépítése a koncepció megfelelő fejezeteibe.

A társadalmasítás feltételrendszerének kidolgozása, a partnerségi határozatban megfogalmazott partnerek bevonása a koncepció értékelésébe.
4.2.
Javaslat a koncepció és a változások nyomon követésére, a felülvizsgálat rendjére

Javasolt az esedékes pályázatokhoz, programokhoz kapcsolódva az önkormányzat részéről egy olyan szervezet vagy csoport létrehozása, mely figyelemmel kíséri a következő hétéves időszakban azon pályázatokat, programokat, melyek a település szempontjából beilleszthetők a koncepcióban rögzített fejlesztési elképzelésekbe.

Javasolt a változások aktualizálása, a megvalósult fejlesztések törlése és a fejlesztési célok a gazdasági, pályázati környezethez alakított pontosítása, továbbá a kiinduló adatoknál szereplő táblázat aktualizálása. 
A településfejlesztési koncepció módosítását Képviselő-testületi határozattal kell elfogadni. Az esetleges év közben nagyobb tervezett fejlesztések, vagy pályázati lehetőségek esetén szükség szerint a településfejlesztési koncepciót kiegészíteni, módosítani lehet, minden esetben a változtatás indoklásával és a koncepció jóváhagyásával.
A teljes koncepció felülvizsgálata a településszerkezeti eszközökkel együtt 4 évente javasolt, ekkor az új fejlesztési célokat meg kell fogalmazni és a fejlesztési irányokat felül kell vizsgálni. Amennyiben a koncepció főbb elemei nem valósulnak meg és a  következő 4 év céljai és elképzelései megegyeznek a hatályos koncepcióban foglaltakkal, abban az esetben is Képviselő-testületi döntéssel (határozattal) kell megerősíteni a koncepciót.

Szolnok, 2016. április  hó















Élhető nyugodt kertvárosok és lakótelepek





Martfű a pihentető termálváros








Martfű a megújuló, szolgáltató zöldváros

